Jangan Buat Main Bila Ada Masalah Sembelit. Bagus Info Doktor Ni.

Banyak punca sembelit. Ada kalanya apa yang kita buat sebelum ini tidak pun menyebabkan sembelit, tapi kali ini ia menyebabkan sembelit. Jadi sembelit kadang kala bukan disebabkan oleh satu faktor saja, tetapi banyak faktor. Ada kalanya orang lain buat, mereka ok saja. Tapi kita buat boleh menyebabkan sembelit pula. Jadi bergantung pada individu.

Antara punca-punca yang menyebabkan sembelit ialah :

1) Mereka yang ambil ubat gastrik yang mengandungi kalsium atau aluminium. Ubat ini selalu disebut sebagai antacid, sama ada dalam bentuk cecair atau dalam bentuk pil.

2) Ubat-ubat penahan sakit seperti tramadol dan ubat untuk kemurungan boleh menyebabkan sembelit juga.

3) Orang yang kerap mengambil ubat pelawas untuk buang air besar juga boleh mengalami masalah ini. Penggunaan ubat ini untuk jangka panjang akan melemahkan otot-otot usus untuk melakukan pergerakan peristalsis. Pesakit yang mengalami luka pada dubur (fissure in anus) yang cuba mengelakkan diri dari membuang air besar (kerana berasa sakit ketika membuang air besar), juga boleh mengalami sembelit.

4) Pesakit anemia (kekurangan sel darah merah) yang mengamalkan pil zat besi (iron), juga boleh mengalami sembelit.

5) Pesakit yang mengambil ubat tahan sakit seperti tramadol atau morphine juga mengalami masalah sembelit.

6) Wanita yang hamil juga mengalami masalah sembelit terutama di akhir kehamilan. Ini kerana saiz rahim semakin membesar. Mereka yang mengalami tekanan emosi juga mungkin mengalami masalah ini.

7) Susu juga boleh menyebabkan sembelit bagi sesetengah orang. Penggunaan ubat julap atau ubat laxative yang merangsang buang air besar bertujuan untuk detoks.

8) Selain itu ialah perubahan diet, terutama diet yang tidak cukup sayur. Mereka yang tidak cukup minum air, tidak banyak melakukan pergerakan fizikal, terutama mereka yang sakit terlantar di katil. Ini menyebabkan sembelit.

Namun ada kalanya sembelit adalah tanda penyakit yang bahaya. Ada pesakit yang mengalami penyakit ini tanpa menyedarinya. Antaranya penyakit yang berkaitan dengan saraf di otak seperti Parkinson’s atau Multiple Sclerosis. Ia boleh memberi kesan terhadap penyakit saraf pada otot-otot usus besar yang mengganggu pergerakan peristalsis otot di situ. Sebagai contoh, pesakit diabetes yang tidak mengawal gula dalam darah dengan baik, saraf-sarafnya akan mengalami kerosakan.

Masalah hormone thyroid yang rendah atau hypothyroidism juga boleh menyebabkan sembelit yang berulang.

Lebih berbahaya, sembelit mungkin tanda awal penyakit kanser usus (rectum cancer atau colon cancer), terutama jika najis yang keluar itu bercampur darah.


Misi Dekor Baru Rumah Mak Hanya Bertahan 8 Jam. 6 Beradik Reda Akibat Banjir, Semuanya Habis!

Tragedi banjir buruk yang berlaku tentunya ramai keluarga berputih mata melihat kediaman ditenggalami air, perabot dan barang-barang lainnya musnah dalam sekelip mata.

Antara yang menerima kesan hebat akibat banjir ini adalah kisah 6 beradik ini yang mempersiapkan dekorasi baru untuk kediaman ibu ayah meraka di Bentong sebagai hadiah istimewa sempena annibersery yang ke 36 tahun.

Namun akibat banjir yang melanda, dekorasi yang indah yang dilakukan oleh mereka adik beradik, musnah akibat banjir.

Hal ini dikongsikan oleh salah seorang antara enam beradik tersebut diakaun facebook Alia Abdul Halim.

18/12/2021  Tarikh yang akan kami ingat sampai bila-bila

Kami 6 beradik balik Bentong, misi untuk cantikkan rumah mak ayah..100% deco baru..100% perabot baru..dari syiling, perabot sampai ke lantai..semua kami tukar baru..hadiah untuk anniversary mak ayah yang ke 36

Syiling dan lantai sahaja kami upah orang, yang lain semua kami buat sendiri..adik ke-5 dan ke-6 Hanisah Bazilah dan Muhammad Miqdad da settel kan awal untuk kikis-kikis dinding rumah dan cat sikit-sikit.

Pagi 16/12 kami sampai terus sambung mengecat..malamnya pula buat cermin..deco cermin sendiri..Khamis dan jumaat ot siapkan rumah dari pagi sampai la pukul 2 pagi.

18/12/2021 – Sabtu

Pukul1.30 tengah hari, siap kesemua..Alhamdulillah semua berjalan dengan baik sama seperti yang dirancang..mak ayah sampai je rumah terus terkejut dengan perubahan rumah..mak cakap “mak da lupa macam mana rupa rumah yang asal”

Allah..seronoknya..mak ayah sampai menitis air mata kegembiraan..dari tengah hari sampai Isyak kami gembira..impian kami jadi kenyataan..terima kasih Allah..tapi perancangan Allah kita tidak tahu.

18/12/2021- Sabtu

11.30 malam air mula naik..rumah mak ayah habis dimasuki air..kami betul-betul tak sangka..pukul 12 kami bergegas keluar dari rumah, dapat capai yang penting-penting je..air naik sangat cepat..kami tak sempat nak kemas-kemas..kami selamatkan anak-anak dulu dan wan yang uzur..malam tu kami duduk di surau..pukul 3 pagi air di surau pun naik, cepat-cepat lari ke sekolah..perasaan masa tu hanya Allah sahaja yang mengetahui.

Dalam sekelip mata rumah yang kami hias cantik habis sekelip mata..perabot-perabot baru habis tenggelam..rumah mak ayah 90% habis..barang-barang rosak..Allah..rumah yang kami hias cantik bertahan dalam 8 jam sahaja..rumah habis disalut lumpur..barang-barang terpaksa dibuang..kami redha

Sesungguhnya perancangan Allah yang terbaik kami redha..Apapun  kami tetap bersyukur kerana waktu kejadian kami anak-anak ada bersama dengan mak ayah..bayangkan kalau kami tiada.

Sekarang  dalam proses untuk bersihkan semula rumah mak ayah..kami akan cantikkan semula rumah mak ayah.


‘Baby Girl For Us.’ Dynas Mokhtar Selamat Melahirkan Keempat

Pelakon dan pengacara terkenal, Dynas Mokhtar telah selamat melahirkan seorang bayi perempuan di sebuah pusat perubatan yang terletak di Kuala Lumpur pada hari Sabtu yang lalu.

Berita ini telah dikongsikan sendiri oleh Dynas melalui laman Instagramnya.

“Ketentuan Ilahi. Alhamdullilah seorang bayi perempuan untuk kami.” Ujarnya melalui kapsyen di IG.

Ini merupakan anak keempat Dynas dan anak kedua bersama suaminya, Mohamad Shazrik Che Mohd Din selepas dikurniakan anak lelaki, Edriel Obil yang kini berusia 3 tahun.

Terdahulu, Dynas dikurniakan 2 cahaya mata iaitu Khya Khalyssa yang berusia 12 tahun dan Mohamed Haqaish yang kini berusia 9 tahun melalui perkahwinan terdahulu.


Potluck Raya Anak, Bihun 4 Kati. Lambakan Makanan, Dah Membazir!

Potluck raya atau open house adalah kelaziman yang diadakan apabila memasuki minggu kedua Syawal.

Bukan sahaka orang dewasa, anak-anak di sekolah pun turut terlibat sama. Whatsapp grup sekolah ada yang menyediakan senarai makanan yang bakal di bawa oleh murid-murid.

Walaupun senaraikan menu yang disediakan oleh pihak guru itu bukan wajib, namun kesungguhan ibu bapa begitu membanggakan terutama para ibu.

Namun, kadang kala para ibu lupa bahawa konsep potluck bukan perlu membawa banyak makanan untuk satu kelas, ia konsep berkongsi makanan dalam kuantiti yang kecil. Tidak perlu menyediakan menu makanan untuk satu kelas.

Akibatnya tanpa sengaja berlaku pembaziran. Inilah yang dikongsi oleh seorang guru mengenai situasi potluck apabila diadakan di sekolah. Banyak makanan berlebihan. Bukan tidak menghargai kesungguhan para ibu menyediakan makanan namun seharusnya bersederhana supaya tidak berlaku lambakan makanan. Malah ada juga para ibu ‘sentap’ apabila masakannya tidak habis.

Moga kita bersederhana dalam menyediakan makanan potluck untuk anak-anak.

POTLUCK RAYA BIHUN 4 KATI.

Isu bawa makanan oleh anak anak tapi tak ada yang makan. Aku rasa terpanggil untuk menunggang isu yang tengah hangat umpama bara api yang membakar lemang. Makan tak seberapa tapi nak membuatnya renyah yakmat oii.

Sekolah mengadakan jamuan hari raya sebagai meraikan anak anak. Tak wajib pun bawa makanan. Biasanya guru dan pihak sekolah dah plan dah. Macam sekolah aku 25hb nanti, dah pakat dengan PIBG. Satu menu utama dah disediakan oleh kantin.

Makanan yang dibawa anak anak biasanya ikut emaknya. Jangan tanya bapaknya. Nama kelas anak pun kadang tak tahu. Terpulang pada emaklah.

Tapi emak macam biasalah. Prihatin. Kesian dekat anak. Nanti orang lain bawak. Anak kita tak bawa. Dah rasa macam berdosa besar.. Padahal takdak apapun. Tak percaya tanyalah sang ayah. Lantak pi lah kata ayah.

Emak emak yang rajin ni pun masaklah dalam dingin subuh hatiku terusik. Kerna nasib diri dirantauan. Terdengar takbir raya terlihat sini sana. Penyeri malam raya ehhh..ternyanyi pulak. Yang paling mudah, bihun, nasi goreng, hotdog. Bila semua emak seolah mempunyai naluri yang sama, jadilah 10 orang murid bawa bihun, 19 lagi bawa hotdog. Padahal anak kat rumah bihun pun tak makan.

Jadilah lebihan berlambak. Nak bagi dekat si Daniel Haikal, emak Daniel pun goreng bihun jugak. Maka terpaksa lah Putra Naim bawa balik semula bihun digoreng emaknya.

Bila balik Putra Naim bawak balik semula bihun. Benganglah si emak sampai up status. Anak dia kecik hati, low esteem sebab tak ada orang makan bihun. Anak tak kecik hati sangat kut. Emak je kan.

Bayangkan bihun saja 10 jenis. Anak mana yang makan bihun banyak. Kat rumah pun order grab atau panda. Banyak mekdi dari nasi. Aduhai.

Benda ni tak jadi isu kalau bincang dalam group wasap. Ni tidak. Group wasap kelas jadi tempat tanya esok kena pakai baju apa. Anak tak hadir sebab urusan keluarga. Kesian anak. Kecik kecik dah kena pikir pasal keluarga. Sampai cikgu kena off comment. Aduhai lagi.

Apa salah bincang Senah buat ketupat, Peah buat rendang. Rogayah masak kuah lodeh, Aminah buat kuah kacang. Kan pelbagai. Tak pun kutip duit beli mekdi yang anak anak suka makan. Tak pun pizza hut ke. Nak lagi mudah pakat dengan guru kelas buat jamuan raya kat hotel. Mak ayah sponsor. Konpom tak ada yang kecik hati.

Dah beban kesalahan jatuh atas bahu cikgu yang sedia disalahkan ni. Sebab anak rasa rendah diri sebab budak lain tak makan yang dia bawa. Sampai nangis anak tu. Mau tak menangis emak dah jegil sampai buntang bijik mata.

Lagi best kalau mak mak pulak rancang buat sambutan raya kat sekolah..pakat ramai ramai. Raikan anak anak dan cikgu pulak. Bincang dengan PIBG. Rasanya tak timbul dah kut masalah. Tu la. Mesyuarat PIBG taknak datang. Jadi Ajk pun tak datang jugak😂.

Ni ha anak aku ni emak dia dah kalut nak bawak apa. Tadi pegi mall cari hadiah hari guru lah. Aku jugak kena pergi sekali. Ni anak aku ni nak bawak apa makanan gi sekolah ni. Senang senang aku suruh Cik Puan Isteri goreng bihun saja lah.

Tanya aku senang saja. Nah ambik duit bagi dekat cikgu. Beli lah apa pun. Senang. Duit raya korang bila lagi nak guna kan.

Benda boleh gaduh buat apa nak bincang ye dak. Ni lah orang perempuan. Depa stress dengan kita kita sekali kena heret jadi stress sama

Ok. Jemput mai beraya kat wall aku ni. Jangan maki hamun dah la. Bawak bihun sekali.

Maaf Zahir Batin wei. Gurau takkan tak boleh


Tular Hingga 3.6 Juta Tontontan, Gadis Ini Kongsi Cara Betul Bersihkan Kurma Agar Bebas Ulat Sebelum Makan.

Setiap kali menyambut bulan Ramadan, kurma dijual di merata negeri malah pelbagai jenama dapat diperolehi buat juadah sahur dan berbuka untuk semua umat Islam.

Kurma kaya dengan nutrisi untuk tubuh, malah ia turut dibuktikan apabila tubuh kekal bertenaga bulan Ramadan. Buah kurma mempunyai pelbagai khasiat yang baik untuk kesihatan.

Selain di makan begitu aje, air rendaman kurma atau juga dikenali sebagai air nabeez sangat berkhasiat.

Namun, sebelum makan kita perlu memastikan kebersihannya. Bukan sekadar membasuh dengan air tetapi dengan campuran garam.

Ia membantu mengeluarkan ulat yang tidak dapat dilihat secara mata kasar. Sebagaimana perkongsian TikTok ini oleh @Azween_Muzani. Tular sehingga cecah 3.6 juta tontonan.

Ikuti cara gadis ini menunjukkan cara-cara membersihkan buah kurma.

Cara bersihkan kurma

Kurma ada ulat kena cuci dulu. Rendam dulu dengan air garam antara 10 hingga 15 minit.

Tapis dulu airnya. Inilah hasilnya apabila kelihatan ulat.

Cara simpan selepas basuh

Keringkan airnya dan dap-dap dengan tisu. Untuk simpan lapikkan dengan tisu supaya supaya kekal segar.

Pastikan basuh dahulu kurma sebelum makan. Selamat berbuka puasa!

Sumber: Tiktok azween_muzani


Khabaran Duka. Rakan Artis Dan Perniagaan Titip Doa Pemergiaan Pengasas Dnars Skincare.

Perkhabaran duka hari ini usahawan kosmetik Faziani Rohban Ahmad, 40, yang juga pengasas produk kecantikan jenama Dnars Skincare, meninggal dunia dalam kemalangan jalan raya di Pattani, Thailand.

Berita kematian Faziani disahkan adiknya, Faizol Rohban Ahmad ketika dihubungi Sinar Harian.

Faizol memaklumkan, kakaknya bertolak dari rumah di Kampung Paloh, Tumpat jam 8 pagi tadi bersama suaminya.

“Saya mengetahui kemalangan itu apabila dihubungi abang ipar, dia maklum kakak cedera teruk. Setengah jam selepas itu, dia maklum kakak dah meninggal dunia,” katanya.

Mayat Faziani dibawa ke Hospital Pattani, Thailand.

Dalam pada itu, berita yang mengejutkan ini,kala menyambut Ramadan, telah mengundang kesedihan dikalangan rakan artis yang menitipkan didoa diatas pemergian pengasas kosmetik ini.

Semoga arwah berada di dalam kasih sayangNya

Sedih terkejut…kenal arwah lebih 15 tahun lagi

Pergi dalam bulan yang mulia

Kesayanganku, insan yang baik budi pekertinya…


Rupanya Banyak Lagi Sunnah Dalam Perkahwinan Untuk Suami Amalkan. Jangan Ingat Poligami Je!

Sesiapa yang mengikut sunnah nabi dalam amalan hariannya akan diberi pahala, selain menterjemahkan bukti cinta kita kepada Baginda. Itu semua antara kita sedia maklum dan begitu juga dalam hal rumah tangga.

Ketika kita melayari bahtera rumah tangga, ketika itu juga sebenarnya kita dianjurkan untuk meneladani perilaku kehidupan berkeluarga Rasulullah.

“Dalam bab perkahwinan ada banyak sunnah untuk suami amalkan. Jangan ingat poligami sahaja sebagai sunnah,” tulis Encik Mohd Yazid Ismail diakuan facebooknya yang mendapat perhatian warganet.

Turut disenaraikan banyak lagi sunnah yang boleh dilakukan oleh para suami untuk rujukan bersama.

Sunnah Untuk Suami Amalkan :

-Sunnah berbaring dan berehat di pangkuan isteri.

-Sunnah membantu isteri dalam kerja rumah. Memasak, mengemas, menjaga anak-anak dll.

-Sunnah menyuapkan makanan ke mulut isteri.

-Sunnah menyatakan cinta dan penghargaan secara lisan.

-Sunnah mencium isteri.

-Sunnah memaafkan kesalahannya.

-Sunnah untuk memastikan diri anda kelihatan menarik untuk isteri.

-Sunnah mengambil tahu perasaan isteri dan menghiburkan dia apabila dia memerlukannya.

-Sunnah bermain-main bergurau dengan isteri dan meluangkan masa berkualiti bergembira bersama.

-Sunnah memanggil isteri dengan nama yang indah.

Meninjau di ruangan komen, warganet akui cukup terinspirasi dengan perkongsian tersebut dan tidak kurang juga yang tumpang gembira melihat keluarga harmoni ini yang mana sebelum ini banyak dikongsikan di media sosial dengan pelbagai info yang berguna.


Demi Hari Raya, Rusuhan Baju Melayu RM1.00, Netizen Terkejut!

Mengejutkan, bagaikan lautan manusia membanjiri bangunan Starvilion, Seksyen 7, Shah Alam semalam (1 April) untuk mendapatkan baju melayu RM1!

Di fahamkan ada yang telah beratur seawal 2 pagi, namun dikatakan tiada penyelarasan yang betul mengakibatkan ada yang memotong barisan. Keadaan tidak terkawal itu mengakibatkan berlaku rusuhan.

Menerusi TikTok Uciluna_ meluahkan rasa kesal kejadian berlaku semalam sehingga memaksa pihaknya menutup kedai bagi meredakan keadaan.

Katanya lagi, ketika kedai diserbu, ada yang mengambil kesempatan mencuri barang dalam kedai.

Dalam pada itu, pihak polis datang untuk memastikan mengawal keadaan.

Netizen luah simpati dan terkejut!

Tinjauan di media sosial, rata-rata netizen meluahkan rasa terkejut dengan situasi yang berlaku dan bersimpati apa yang berlaku pada penganjur. Melihat situasi itu, ada yang membayangkan kesusahan rakyat kini demi mendapatkan harga baju raya RM1!

Moga kejadian ini menjadi pengajaran buat kita semua.

Sumber: TikTok Uciluna_


“Inshaallah Ini Satu Hijrah Kecil Dan Pengorbanan Saya..”- Rico Rinaldi Tidak Mahu Subahat

Baru-baru ini Rico Rinaldi telah dipanggil mengerjakan Haji, namun menjadi rezeki beliau dapat berjumpa dengan ustaz-ustazah yang ada. Dengan kesempatan yang ada, dia sempat bertanyakan soalan-soalan, berkenan hukum hakam apatah lagi dalam pekerjaannya.

“Kalau korang nk tau, bila aku buat keputusan ni sebaik sahaja aku dpt penjelasan dari Ustazah Asma’ Harun hampir 10 orang customer mintak deposit booking balik.

Fuhh satu tamparan hebat pernah aku alami. Bayangkan satu customer kau boleh dapat paling busuk RM3500-RM5000″ ujarnya

Dia juga menjelaskan di postinya di Twitter antara sebab yang dia harus menolak tempatahan tersebut,

Gambar kredit Twitter @RicoRinaldi

Keputusan ini bukan lah keputusan yang mudah, ia melibatkan kerjayanya yang dibina sejak bertahun-tahun lamanya. Namun dia perlu akur akan ketentuan dan hakikatnya demi mendapatkan keberkatan serta sumber rezki yang bersih.

Penjelasan penuh yang di pos di Instagramnya berkapsyen :

video

Walaunagaimanapun beliau telah Dia percaya bahawa penghijrahan kecil ini mampu menjadikan sumber inspirasi kepada ramai orang lagi.


Kecoh Di Media Sosial Tentang Food Security, Wanita Ini Kongsi Ilmu Prep Beras Dan Bijiran Elak Bubuk Dan Kutu, Boleh Tahan 30 Tahun!

Kecoh di media sosial mengenai persiapan stok makanan yang dikatakan ada kaitan dengan food security.

Apa yang pasti ilmu prep barang makanan adalah untuk mengelak pembaziran lantaran kutu dan bubuk.

Ia amat sesuai juga jika berlaku bencana seperti banjir dan bencana. Apa yang pasti, ilmu ini amat berguna untuk kita menyimpan barang makanan agar tahan lama.

Nak tahu cara yang betul, ikuti perkongsian wanita ini. Boleh dijadikan panduan.

PENYIMPANAN BERAS & BIJIRIN

Kalau betul cara penyimpanan, beras boleh bertahan sehingga 30thn

Ada pelbagai cara untuk memanjangkan jangka hayat beras serta bijirin, diantaranya ialah:
1.Botol + OA (oxygen Absorber)
2.Vacum Sealed
3.Mylar Bag
4.Grain Pro

Telur kutu/bubuk memang sedia ada pada butiran beras. Tunggu masa serta persekitaran yang sesuai untuk ianya menetas dan membiak.
Memanaskan beras/bijirin hingga 140 darjah F (60 darjah celsius) selama 15 minit atau membekukan pada 0 darjah F (-18 darjah celsius) selama 3 hari akan membunuh semua peringkat kumbang/serangga perosak dari telur sehingga dewasa di dalam beras/bijirin.

Jika tidak mengikut suhu tersebut, serangga perosak tetap blh membiak. Ada perkongsian sahabat di group wasap yg menyatakan dia telah membekukan beras selama 7 hari tetapi bubuk tetap membiak. Sebabnya dia tidak bekukan pada 0 darjah F.

Kami tiada freezer dan oven sbb system solar kami tak mampu menampung bebanan utk menggunakannya.
Dibawah ini saya kongsikan cara saya menggunakan botol + OA

PENGURUSAN OA:

1.Hanya keluarkan jumlah yang hendak digunakan dan letak dlm bekas kedap udara.

2.Baki OA hendaklah segera di Vacum Sealed semula supaya tidak rosak. Jika tiada vacuum sealer, keluarkan sebanyak mungkin udara yang ada didlm packagingnya. Gulung plastiknya, klip guna binding paper klip atau getah dan letakkan dalam bekas kedap udara. Jangan biarkan OA terdedah direct didalam botol.
Tugas OA sedut udara, walaupun bekas kedap udara, masih ada udara dlm tu. Fungsi OA akan berkurang atau dah x function sbb dia serap udara dlm bekas tu.

3.OA yang berfungsi dengan baik adalah OA yang panas bila disentuh ( anak akak akan letak dipipi sebelum guna OA). OA dianggap tidak berfungsi atau rosak jika tiada kepanasan jika disentuh. Jangan gunakan OA yg sudah tidak panas.

4.Apakah maksud CC pada Oxygen Absorbers? Kemampuan OA menyerap oksigen.
Oksigen diukur dalam sentimeter padu (cc). Saiz OA sepadan dengan jumlah oksigen yang diserap.
Sebagai contoh, OA 100 cc akan menyerap 100 cc oksigen.

CARA KIRAAN OA
Air volume x 21%
Akak bagi kiraan mudah ya
Tinggi x Lebar x panjang – berat makanan
Cth : 15 x 10 x 6 = 900cm kita ambik berat makanan 400g
so 900-400 = 500
500 ni darab dgn 21 % = 105cc
bekas tu kena letak OA sebanyak 105cc
Akak malas buat kira2 ni so akak mmg bantai 1kg = 100 cc hehe
OA ada dlm 30cc, 50cc, 100cc dan 150cc. ini yang pernah akak jumpa.
Untuk selamat better guna lebih dari kurang. Contoh kiraan diatas 105cc OA blh letak 50cc OA X 3pcs = 150cc
Better save than sorry

1.BOTOL + OA
Pastikan bahan yang ingin disimpan betul-betul kering serta tiada serangga perosak yang dapat dilihat dengan jelas akan kehadirannya.
Jika ada terlalu banyak serangga perosak sebaiknya gunakanlah utk stok harian.
Tetapi jika stok beras yang infested terlalu banyak, boleh je beras tu ditapis utk buang serangga perosak dahulu. Kemudian baru dibotolkan.
Biasanya akak akan letak OA di bahagian bawah, tengah dan atas bergantung pada berapa liter botol tersebut.
Letak OA, masukkan beras sampai penuh dan padatkan.
Jika masih ada ruang, penuhkan. Goncang sampai tiada bunyi. Selagi ada bunyi beerti belum padat

Kalau betul cara penyimpanan, beras blh bertahan sehingga 30thn. Dikalangan sahabat-sahabat kami ada yang simpan dari thn 2012 dan masih elok. Try masak dan makan thn lepas, masih ok juga. Rasa nasi teda rasa KFC.

Lihat gambar dan video

Sumber: Urban Preppers Malaysia


“Alif Mohon Maaf, Doakan Saya.” Alif Satar Kongsi Berita Positif COVID-19, Sedang Jalani Kuarantin!

Penyanyi dan pelakon Alif Satar mengesahkan dirinya positif COVID-19 setelah mendapat keputusan saringan hari ini. Beliau yang kini sedang menjalani kuarantin memaklumkan telah memberikan nama dan kontak rapat kepada pihak Kementerian Kesihatan (KKM) untuk tindakan lanjut.

Berita tersebut dikongsikan Alif menerusi laman Instagramnya sendiri tadi.

Assalamualaikum.. Dalam kesibukkan Alif menjalankan penggambaran, Alif telah melakukan beberapa ujian saringan COVID-19.
Malangnya, keputusan terkini yang Alif baru sahaja terima hari ini, telah menunjukkan bahawa Alif didapati positif COVID-19 dan perkara ini amatlah mengejutkan dan mendukacitakan.

Perkongsian berita yang mengejutkan itu dimuat naik bersama sekeping gambar Hos terkenal ini yang memakai pakaian hospital.  Alif semalam baru selesai membuat persembahan di pentas semifinal Muzik Muzik 35.

Menurut Alif, dia reda dengan dugaan yang diberikan dan perkara utama terlintas difikiran adalah keadaan keluarganya.

Perkara pertama bila Alif dapat tahu keputusan ini, adalah semestinya tahap keselamatan keluarga.. Isteri dan anak-anak Alif, rakan-rakan di set penggambaran dan semestinya kontak rapat yang telah berjumpa dengan Alif.

Alif juga telah memberi nama kepada pihak KKM, kontak rapat yang Alif kenalpasti dalam tempoh 14 hari. Dan Alif mohon maaf atas segala kesulitan ini, dan Alif mohon doa semua agar diberikan kesembuhan dan kekuatan untuk menempuhi dugaan Allah swt.

Alif doa agar semua terhindar daripada sebarang kemudaratan..

P/s Alif sekarang menjalani proses kuarantin.


Anak Takut Pada Ibu Ayah Bukan Penyelesaiannya, Jadi ‘Parut’ Hilang Segala Bonding!

Didik ini sebenarnya bukan mudah. Pelbagai ilmu keibubapaan yang kena tahu termasuk bagaimana mengendalikan anak mendengar kata pada masa yang sama tetap ada bonding.

Biarpun ada yang kata, ‘guna kekerasan’ atau ‘bersikap garang’ kepada anak, namun secara tersiratnya ia umpama makan diri sendiri.

Anak takut pada kita bukan penyelesaiannya. Ia menjadi ‘parut’ hingga membuatkan hubungan anak menjadi tidak mesra dan menjauh dengan ibu bapa.

Katanya dia bersyukur sempat berubah sikap dalam mendidik anak-anak sebelum terlambat.

Ikuti perkongsiannya. Moga menjadi kita muhasabah diri.

Saya pun dulu sangat garang sampai anak anak takut dengan saya.

Memang kalau saya ada, anak anak jadi diam dan tak berani bersuara. Hanya dengan jelingan mata maka senyap habis satu rumah. Memang boleh rasa anak takut dengan saya walaupun mereka belum mampu berkata kata.

Tetapi bila fikir balik siapa yang rugi kalau saya jadi bapa yang ditakuti anak anak sendiri?

Bila anak kita sendiri tak berani bercakap dengan kita, agak agak nanti mereka akan bercakap dengan siapa?

Mereka akan cari orang di luar sana untuk bercakap, bersembang dan meluah rasa. Akhirnya ‘bonding’ mereka dengan orang di luar sana yang kita pun tak tahu siapa akan mengalahkan ‘bonding’ kita dengan anak anak kita.

Ubah sikap

Akhirnya siapa yang rugi? Saya juga yang rugi. Jadi saya ubah, daripada gaya parenting Authoritarian yang banyakkan gunakan kekerasan, hukuman dan ketakutan kepada gaya parenting Authoritative iaitu lebih banyak mendengar, tidak terlalu cepat menghukum dan tidak terlalu mengawal anak secara keterlaluan.

Dan subhanallah anak jadi lebih behave bila saya ubah cara dan gaya parenting saya. Anak yang suka mengamuk jadi lebih terkawal, anak yang suka menangis jadi lebih tenang, anak yang suka buat hal jadi lebih kurang perangai.

Rupanya selama ini mereka memerlukan ibubapa untuk mereka hormati, bukannya ibubapa untuk mereka takuti.

Syukur sempat berubah sebelum terlambat

Sumber: Taufiq Razif


“Tanpa Azizah Di Sisi, Tidak Mungkin Saya..” Ucapan Istimewa PM Sempena Birthday Isteri Tercinta!

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan atau hari lahir.

Tidak terkecuali, Perdana Menteri, Datuk Seri Anwar Ibrahim menuliskan nukilan khas buat isteri, Datuk Seri Dr Wan Azizah Wan Ismail sempena hari jadi beliau hari ini.

Nukilan itu dikongsikan di laman Instagram miliknya yang memaparkan gambar yang diambil ketika sidang media pertama beliau sebagai Perdana Menteri yang ke-10 pada 24 November lepas.

Dalam perkongsian tersebut, Anwar menyifatkan Wan Azizah sebagai seorang insan, wanita dan isteri yang tabah, penyayang serta ibu yang tak pernah jemu mencurahkan kasih sayang.

“Seorang insan, wanita, isteri yang tabah, penyayang dan berbakti. Seorang ibu yang tidak pernah jemu mencurahkan kasih sayang..

“Saya sentiasa bersyukur. Saya berdoa agar Azizah sentiasa di bawah lindungan-Nya. Happy birthday.

“Tanpa Azizah di sisi, tidak mungkin saya mampu menggalas amanah yang cukup berat saat ini,” kongsi beliau.

Wan Azizah yang juga bekas Timbalan Perdana Menteri menyambut ulang tahun hari kelahiran yang ke-70 hari ini. Wan Azizah dan Anwar mendirikan rumah tangga pada 28 Feb 1980 dan dikurniakan enam cahaya mata.


Jaga Kebersihan Rahim,  Amalkan Minum Herba Ni Seminggu Sekali. Boleh Rasa Sendiri Perbezaannya!

Penjagaan dalaman wanita sebenarnya amat penting bagi memastikan kesihatan bukan sahaja untuk diri kita sendiri malah terkesan pada pasangan juga. Lantaran itu, walau sesibuk mana sekalu pun kita menguruskan tugas-tugas harian, jangan pernah abaikan bab penjagaan dalaman ini.

Mungkin dengan cara amal minum jus detoks rahim ini boleh dijadikan antara cara untuk penjagaan dalaman anda. Ini sebagaimana yang dikongsikan oleh Fyza Shah dan bolehlah dimanfaatkan. Selamat mencuba.

Mudah sangat buat JUS DETOKS RAHIM yang viral ni rupanya. Campak-campak terus jadik, sekali teguk rahim bersih miss v rapat tak berbau.

Nak tau rahsia rahim bersih, miss v ketat tak berbau?
Nak satu ramuan yang ringkas dan segera jimat masa?
Nak rasa yang sedap tak de bau pahit jamu, tekak boleh terima dengan rela hati?

Sesekali, aset kita yang kat dalam dan bawah kena servis. Eh, servis sendiri ye biar bersih dari segala sisa kotor. Tak elok sisa macam darah haid, air mani suami atau keputihan menjadi kerak bertahun-tahun. Pil perancang pon boleh jadi sisa atau pati kalau ambik terlalu lama.

Nanti boleh undang penyakit berbahaya seperti fibroid, kanser pangkal rahim atau sengkatan dengannyer.

Baik kita cegah awal sebelum kita rawat. Bila dah kena penyakit kronik, belanja jadi lagi besarrr taw, bermacam perkara nak dipikirkan. Betul tak?

So untuk anda yang mahukan resepi homemade yang sangat viral ni, apakata cuba dahulu. Hanya guna bahan dari dapur sahaja.

Buat lebih sikit, simpan dalam bekas kedap udara di peti sejuk. Cara makan pon cuma seminggu sekali atau dua kali dah memadai.

Sape tak nak kan aset sendiri mengancam kalah anak dara 17 tahun.

Dah baca kalau nak simpan kat wall sendiri boleh share ye. Bila-bila nanti boleh refer balik kan.

Bahan-bahan :

3 inci halia
3 inci kunyit
2 batang serai
2 helai daun pandan
3 biji manjakani
Air asam jawa sikit
Gula merah atau boleh ganti madu atau gula batu

*ada daun sireh dan kencur lagi baik. Fyza tak sempat nak carik.

*ibu menyusu tambah sikit halba atau habbatus sauda. Susu meriah

Cara Buat

2. Rasa tak pahit pon, bau memang harum sebab ada serai dengan daun pandan kan.

3. Lepas siap, biar suam terus minum secawan, lebih tu simpan dalam peti sejuk ye.


Lelaki Ni Kongsi Cara Menghargai Isteri, Memang Terbaiklah!

Perkongsian seorang suami ini tentang bagaimana sewajarnya menghargai seorang isteri, harus dipraktikan oleh semua lelaki.

Bila ini dilakukan, pastinya seorang isteri berasa bahagia dan syukur dikurniakan suami yang prihatin.

Nak tahu lebih lanjut, jom semak perkongsian ini.

Bila hantar isteri setiap pagi ke tempat kerja, kadang rasa kesian sangat.

Sepatutnya, bukan dia yang memikul tanggungjawab dan mencari rezeki ni.

Tapi, isteri tetap mahu membantu meringankan beban dalam setiap usaha dan kerja hari-hari.

Kadang, melihat para isteri yang bekerja ni, yang sedari awal pagi bangun dan siapkan anak-anak, pastikan sarapan suami walau secawan kopi, petang pula berlari berhimpit dalam lrt, meredah hujan dan panas lagi,

Betapa kuatnya wanita hari ini hidup dan terus hidup lagi.

Maka, sebagai suami, ada cara untuk kita bantu dan hiburkan para isteri. Yang membuatkan mereka akan terus hidup dan akan membahagiakan diri serta anak-anak kita nanti.

Ini tipsnya.

1. Kadang kita takde duit minyak pergi kerja. Isteri faham tu. Dia akan tanya dan kadang akan hulurkan RM50 untuk kita. Ucapkan terima kasih dan bila kita ada lebihan rezeki, pulangkan semula duit isteri tu. Walau mereka tak minta, tapi moga dengan kita beri, rezeki kita akan berkat kembali.

2. Tengah sibuk, tengah serabut, tengah kelam kelibut, jangan minta isteri melayani kita. Buatkan air, tolong urutkan badan, tolong gembirakan, tolong puaskan kita. Tengok isteri penat baru balik kerja, anak tiba-tiba nak susu, kita bangunlah buatkan. Sibuk pagi-pagi, kita tolong isteri siapkan baju anak-anak ke taska dan sekolah.

3. Isteri kalau penat, semua benda dia nak marah. Semua benda dia nak baling. Semua benda dia nak hangin. Cara bantu mereka adalah dengan sabar. Diam je. Pergilah siram bunga ke, betulkan meja makan ke, suap anak biskut ke. Tapi kalau dia rimas dan suruh kita berhenti buat apa-apa, bertukarlah jadi tiang. Yang kekal tegak berdiri.

4. Kalau isteri tunjuk bil, bagitahu perbelanjaan dan kewangan, itu yang paling isteri risau dan pening. Kalau kita tak mampu bantu, kita dengar dan bagi idea dan ingatkan isteri, tentang rezeki yang Allah nak beri. Kuatkan keyakinan dia. Ajak isteri berusaha lagi dan kita akan terus kuat untuk rumahtangga ini.

5. Hiburan isteri, satu sahaja dalam hidup ni. Suami! Ya! Suami adalah hiburan utama pada isteri. Kita kalau tidak menjadi sumber hiburan isteri, maka isteri akan mencari hiburan yang lain. Maka, hiburkanlah isteri. Jadilah seorang penyanyi. Seorang pelawak. Seorang penyair. Seorang penjual shawl.

6. Kalau isteri penat, peluklah dia. Letakkan bahu supaya dia boleh bersandar. Doakan isteri kita. Selawat dan ciumlah dahinya. Kita pun bukan suami romantik sangat, tapi apa yang kita buat ni, demi amanah yang Allah beri.

Hari ni,

Kita sebagai suami dan isteri, bukan lagi pasangan yang biasa.

Kita di uji dan di sakiti hari-hari.

Dengan tekanan dan sara hidup yang gila, dengan ujian di tempat kerja, soal anak yang hari-hari menambah sakit kepala, dan soal pasangan kita yang berubah dan menyakiti hati dengan sikapnya.

Jadi, apakah jalan keluarnya?

Apa sikap dan cara kita mendepaninya?

Hanya dengan kembali menjadi hamba. Hamba yang banyak memberi dari meminta. Yang terus berjuang dari mengeluarkan pedang dan ajak berperang.

Rumahtangga itu tempat untuk kita mengusahakan bahagia.

Panggillah Allah membela rumahtangga kita.

Panggillah Rasulullah memberkati rumahtangga kita.

Ingatlah, dosa kita, yang menjarakkan kita.

Dosa itu, lebih besar dari salah dan silap pasangan kita.


Bukan Tegas Dengan Anak Anak Sahaja, Tetapi Tegas Dengan Isteri Dan Diri Sendiri.  Barulah Anak Anak Senang Dibentuk

Ada seorang kaunselor berpengalaman share dengan saya bagaimana dia mendisiplinkan anak anak dengan gajet.

Katanya, dia seorang yang tegas. Cukup tegas.

Tegas bukan bermakna hobinya memukul anak. Tidak

Tetapi, dia tegas dengan mengikat anak dengan peraturan.

Katanya lagi, dia belikan semua anak anaknya handphone. Tetapi, tidak ada seorang pun yang berani mengggunakan handphone itu pada waktu yang tidak sepatutnya.

Anak anaknya guna pada waktu tertentu sahaja, dengan kawalan. Selain dari itu, handphone itu akan diletakkan di ruang tamu dan tidak disentuh.

Dia siap buat akaun Facebook untuk anak anak, tetapi akaun itu juga tidak aktif. Ada untuk ambil syarat je.

Kagum saya. Habis tu macam mana dia mendisiplinkan anak anaknya?

Katanya itu bermula dari dia dan isteri. Selepas pulang bekerja, dia juga meletakkan handphonenya di ruang tamu bersama handphone anak anaknya dan dia tidak akan sentuh kecuali benar benar perlu.

Anak anaknya belajar dari contoh yang ditunjukkan oleh ibu dan ayah.

Nampak tak betapa tegasnya beliau?

Bukan tegas dengan anak anak sahaja, tetapi tegas dengan isteri dan diri sendiri, barulah anak anak senang dibentuk.

Katanya tak perlu nak rosakkan handphone anak
Katanya tak perlu rotan anak sebab main handphone lebih lebih
Tetapi tunjukkan ketegasan dari awal.
Tunjukkan contoh yang terbaik dari awal.
Akhirnya semua lebih mudah untuk di urus.

Tapi, dia sendiri kata dia jarang share tips ini sebab dia akui jarang jarang orang boleh praktikkan cara ini.

Yang pasti, cara ini adalah cara yang cukup baik pada saya.

Peraturan yang dimulakan awal awal
Contoh terbaik dari ibu ayah
Itulah dua kunci utama mendisiplinkan anak anak


Hati-Hati Bila Rasa Sakit Dada Hanya Ringan Aje. Ia Mungkin Tanda Serangan Jantung.

Serangan jantung, tekanan darah tinggi dan kencing manis terus menjadi Penyakit Tidak Berjangkit (NCD) yang menjadi penyebab utama kematian di negara ini.

Malah serangan jantung bukan lagi penyakit yang menyerang warga tua. Sebaliknya turut berlaku kepada individu baharu berusia 30-an meninggal dunia akibat penyakit itu.

BAHAYA SERANGAN SAKIT JANTUNG YANG SENYAP.

Kita boleh diserang sakit jantung tanpa mengetahui yang kita sedang mengalaminya.

Paling menakutkan apabila ada di antara mereka yang diserang sakit jantung secara senyap, meninggal dunia ketika tidur.

Serangan sakit jantung dalam secara senyap atau “silent myocardial infarction (SMI)” mencatatkan 45% dari keseluruhan jumlah serangan sakit jantung. Wanita juga tidak terlepas dari masalah ini walau pun kebanyakan mangsa adalah lelaki.

Apa yang dimaksudkan sebagai senyap? Ia merujuk kepada ketiadaan tanda-tanda yang biasa dialami oleh mangsa serangan sakit jantung ini.

Sebagai contoh, mereka tidak rasa sakit dada yang kuat, tiada rasa sakit pada bahu, lengan atau leher, tiada berpeluh dan tiada susah nafas.

Hanya mengalami tanda sakit dada yang ringan atau lebih kepada rasa tidak selesa pada dada, dan kadang kala rasa letih sepanjang hari atau rada loya dan muntah saja.

Rasa sakit dada yang ringan ini boleh disalah diagnosa sebagai gastrik.

Ramai juga yang membiarkan tanda-tanda ini kerana menyangka ia adalah tanda-tanda yang tidak berbahaya.

Mereka beralasan mungkin mereka tidak cukup tidur, atau tidak cukup rehat atau mungkin sebab stress. Mereka tidur, akhirnya mendapat serangan yang lebih kuat dan meninggal dunia.

Jadi jika kita sudah semakin berusia, dan mempunyai sakit dada walaupun hanya ringan, buatlah pemeriksaan doktor. Jangan biarkan.

Semoga bermanfaat.


“Selesai Misi 2 Bunga, 2 Kumbang.” MUA Bellaz Kongsi Jantina Anak, Suami Gurau Mahu Tambah Lagi!

MUA Bellaz sebelum ini memuatnaik gambar scan bayi dalam kandungannya di akaun media sosial miliknya.

Melihat kepada gambar tersebut, ramai peminat yang menjangkakan bahawa anak kelahiran utara itu bakal menimang cahaya mata perempuan.

Meninjau akaun Instagram MUA Bellaz, telah dikongsikan satu video baru yang memaparkan majlis baby gender MUA Bellaz. Diadakan di kediaman mereka, dekorasi belon-belon berwarna merah jambu dan biru memenuhi ruangan.

Terbaru, dia memuatnaik satu video yang memaparkan majlis baby gender yang diadakan di kediaman mereka.

Bellaz dan suaminya, Anuar atau mesra dipanggil Mart Nuart tampil sedondon dalam persalinan merah lengkap dengan sampin.

Meraikan hari indah ini bersama insan-insan tersayang, Bellaz seperti biasa tetap dengan mulutnya yang riuh itu.

Ketika dipecahkan belon yang berisi cebisan kertas berwarna pink, gamat suasana dan ianya adalah baby girl.

“It’s a GIRL, syukur alhamdulilah Ya Allah. Kakak Eica ada kawan dah.

Dia dalam pada itu melahirkan rasa syukur kerana impian untuk memiliki dua anak lelaki dan anak perempuan itu dipermudahkan Allah.

“Alhamdulilah maka selesailah misi 2 bunga 2 kumbang. Mat Nuart hang jangan macam-macam. Alhamdulilah semua rezeki dari Nya.

“Hai hampa, berpuasa yang ke 18 dah kita harini, kejap ja dah nak raya lagi 12 hari,” katanya teruja.

Sempat lagi Bellaz bertanyakan kepada Mat Nuart adakah ini penutup dan Mat Nuart membalas dalam gurauan berbunyi ‘ tambah lagi ‘.


Tip Kemas Rumah Menjelang Raya, Begini Cara Mop Lantai Rumah Paling Tepat. Bukan Je Harum, Malah Kekal Bersih!

Menjelang raya aktiviti mengemas seluruh rumah menjadi keutamaan. Lantai boleh dikira sebagai perkara utama ibu-ibu kena berikan perhatian.

Lantai berminyak memang memerlukan cara dan teknik yang teliti. Walaupun sudah dimop dengan pencuci lantai namun kesan minyak akibat proses memasak sememangnya sukar untuk ditanggalkan.

Selain cara mop yang salah mungkin juga anda terlupa untuk melakukan empat langkah ini ketika mengemop lantai. Empat cara ini anda kena tahu bagi mendapatkan hasil yang memuaskan.

Anda perlulah mencuba tip yang diberikan ini. Selain harum insyaallah lantai anda juga kekal bersih untuk tempoh yang lama.

Mulakan langkah dengan menyapu seluruh kawasan rumah dengan bersih. Pastikan setiap habuk, sampah terutamanya helaian rambut yang gugur dikumpulkan terlebih dahulu. Ini penting supaya proses mengemop tidak terganggu.

Langkah 1 -Air Panas & Cuka
Sediakan air rendaman berisi air panas yang dicampurkan dengan sedikit cuka. Mopkan keseluruh lantai dengan bancuhan air ini. Pastikan mop dikembangkan ketika proses mengemop. Biarkan seketika sehingga kering.

Langkah 2 – Cecair Peluntur
Jika suka anda boleh juga menggunakan cecair peluntur seperti Clorox dalam bancuhan namun gunakan sedikit sahaja kerana ia meninggalkan bau yang agak kuat. Pastikan ia diletakkan sedikit sahaja dan moplah seperti biasa. Biarkan kering.

Langkah 3 – Pencuci Harum
Kemudian buat bancuhan air bersama pencuci lantai yang ada dipasaran. Pastikan pencuci ini jangan tersalah beli. Belilah pencuci yang harum seperti berbau bungaan seperti ros atau lemon. Ada sesetengah bau pencuci lantai yang berbau kurang enak dan buat kita rasa tidak selesa. Mopkan keseluruhan lantai dengan sekali cucian sahaja dan biarkan kering.

Langkah 4 – Air Bersih
Akhir sekali barulah dibilas dengan air bersih ke seluruh lantai. Pastikan penggunaan air bersih tanpa apa-apa bahan. Moplah seperti biasa dan biarkan hingga kering. Hasilnya lantai anda bukan hanya harum malah licin dan bersih.

Tip
* Pastikan proses mengemop dimulakan dengan bahagian bilik terlebih dahulu dan diakhiri dengan kawasan dapur.
* Anda boleh juga menggunakan bancuhan lain khusus untuk dapur kerana kawasan ini luar biasa minyaknya.
* Pastikan mop dikembangkan dengan tepat supaya lebih membantu anda melakukan kerja dengan lebih cepat dan sekata.
* Buka kipas pada volume yang tinggi supaya lebih cepat kering.


Tengking Anak Boleh Lemahkan Daya Otak Untuk Berfikir. Penjelasan Doktor Ini Kena Beri Perhatian

Sikap anak kadang kala membuatkan kita sebagai ibu bapa hilang sabar. Akibatnya ada sesetengah ibu bapa mengambil jalan mudah dengan menengking anak. Baginya cara ini akan membuatkan anak berasa takut dan akan mengikut arahannya. Namun hakikanya, ia memberi impak yang negatif kepada anak.

Anak akan jadi taat bila kita tengking?

Ni gambar anak kedua saya, Solahuddin. Solahuddin ni memang akan jadi taat dan ikut je arahan saya kalau saya gunakan kuasa kemarahan dan tengkingan.

Nampak mudah je kan nak bagi Solahuddin ni jadi dengar cakap kan? Padahal ketaatan yang muncul selepas tengkingan tu namanya BLIND OBEDIENCE!

Bahasa mudahnya adalah taat membuta tuli. Ye, anak saya akan jadi taat tapi dia taat kerana FEAR SYSTEM di otaknya sedang aktif.

Benda ni tak bagus. Sangat tak bagus sebab ianya melemahkan THINKING BRAIN anak saya.

Jadi nak taknak saya kena gunakan cara memberi anak saya tu pilihan ( using choices), tunjukkan ketegasan ( firm) dan menunjukkan akibat buruk daripada perbuatannya ( using consequences),bukannya keganasan & kegarangan yang melampau.

Demi kesihatan mental dan emosi anak anak kita. Jom kita ubah cara kita marah dan didik anak anak kita.

p/s : Jadi singa tanpa sengaja, itu kerana kita manusia biasa tapi kalau tiap saat menjadi singa maka sengsaralah anak kita


Lelaki Ni Dahulunya Berisi, Sekarang Kongsi Cara Kawal Nafsu Makan. Memang Praktikal Sebab Dia Dah Buktikan!

2) Berbisik Dalam Hati

Ramai yang suka berbisik dengan suara hati sesuatu yang negatif lagi-lagi ketika terlihat orang makan yang sedap-sedap..akhirnya muncul lah…”HIDUP INI SEMENTARA RUGI KALAU TAK MAKAN”…Cuba latih, aku makan untuk hidup bukan hidup untuk makan…setkan dalam minda selama bereberapa tahun aku hidup berikan peluang untuk diri aku sendiri membuat perubahan sebelum terlambat…selalunnya bila dah terlambat baru nak berubah makan yang baik-baik. Cuba berkata atau berbisik dalam hati sesuatu yang positif.

3) Mulakan dengan minum air dahulu atau makan buahan dan serat

Zaman nabi dahulu.Mereka mulakan dengan meminum air atau makan dengan buah-buahan atau dengan syuran yang berserat.sebelum menjamah makanan yang berat-berat.Dan berhenti sebelum kenyang..hal ini bila kita makan buahan dan serat dahulu atau dahulukan dengan air…kita dapat stabilkan asid dalam perut dari menganas punca nafsu kita naik macam setahun tak makan.tenangkan fikiran jangan ikutkan hati..Makanan sedap sentiasa ada dan semakin hari semakin banyak menu sedap-sedap…tapi kesihatan sihat sekali sahaja datang kalau dah sakit perlukan masa lama untuk sembuh..

4) Makan perlahan-lahan dengan ketenangan

Dalam sepuluh orang pemerhatian saya di kedai makan. Hanya dua atau seorang yang baca doa dan mula menjamah secara pelahan-lahan menikmati makanan, yang lain kalau order datang lambat siap marah-marah..ada makanan panas pun dia kunyah juga..sebab tu bila dah habis satu pingan makanan pun rasa tak kenyang..penghayatan dan nikmat makanan itu tak ada…makan ikutkan hati yang bertopengkan nafsu makan yang membuak-buak…kawal dan anda boleh cuma hati sentiasa berbisik yang negatif…macam-macam alasan timbul.

5) Jangan terpedaya dengan rupa makanan

Zaman serba canggih ni bukan nafsu makan je membuak-buak hospital pun makin penuh dengan orang sakit.Mana taknya pantang tengok iklan makan yang hebat dan pelbagai kreativiti..Sabar awak jadi pengguna yang bijak dan berilmu jangan ikut nafsu..Orang tua meniaga makin ramai orang makan makin maju perniagaannya…kita nak support bussines diorang boleh cuba makan dengan penuh bijaksanaan….janganlah makan dah lewat malam…bahaya! Kena ingat nafsu tue ego kita…perangai kita…emosi kita…awak tue mastermind untuk seluruh fungsi tubuh awak…dulu saya selalu kata dalam diri saya jauh dah aku berusaha kalau sebab makanan ni aku tewas..memang aku seorang losser..

6) Makan kerap tapi sedikit-sedikit.

Ini paling sikit orang buat…Cuba bertenang sabar dan muhasabah diri…Helloooo makanan dekat malaysia terlebih dan antara negara paling banyak pembuangan sisa makanan.So situ kita dah boleh tahu peratus nak kebuluran tak akan..Cuba latih makan makanan yang sihat.bila kita ambil sedikit-sedikit tapi kerap dapat melatih kita makan ikut kuantiti kecil tapi kerap…berbanding kuantiti besar tapi sedikit lama ia akan jadi saiz yang besar …satu lagi bila kita masukkan makanan kerap dalam perut kita ia dapat mengawal proses kelaparan terlampau kerana ia dapat mengawal keaktifan asid dari menganas…jangan amalkan makan waktu tak betul itulah punca nafsu makan buaya anda timbul….

7) Sentiasa ingat mati

Jangan takut!!!! Mati itu pasti.Cuba makan sesuatu yang sedap itu kita ingat mati.Bila kita ingat mati kita akan lebih bersyukur.Mental kita akan berubah secara Automatik.Selama ini kita makan bukan gunakan akal tapi gunakan Nafsu serakah yang tak tentu pasal rakus meratah makanan…Bila sakit 3 serangkai datang baru sibuk nak cari pemakanan sihatlah…ubah gaya hidup sihatlah..saya dulu hanya asid Refluck je baru kawal makan kaw2..semua sekat minyak.pedas,lemak,masin terlampau…jangan buat sesuatu yang bodoh lagi…cuba jadi seorang yang pandai menikmati makanan dengan cara betul….makan dengan keadaan bersyukur baru kita berjaya kawal nafsu makan..

8) Rancang pemakanan sebelum pergi makan

Latih diri untuk pergi makan di luar latih diri baca menu awal- awal untuk merancang diri ini makan dengan tenang.Bila kita ada perancangan kita akan ada kesabaran sekaligus dapat kawal nafsu pemakanan kita menjadi lebih baik…jangan perut dah lapar sangat baru nak cari kedai makanan..pastu semua ada dalam menu nak order..orang hantar salah order pun balun katanya dah lapar..sebab salah kita sendiri tak rancang masa dan waktu makan dengan betul serta tempat pemilihan makan salah main hentam je….nak latih membuat perubahan memang banyak pengorbanan..tapi demi kebaikan…dulu saya siap tanya awal2 tempat tue makanan macam mana…masakan apa ada….

9) Belajar “THROWBACK” dan “MEMORY RECALL”

Saya dulu bila di uji depan makanan sedap saya mesti terbayang suka duka saya buat senaman macam separuh mati,saya dah korbankan pelbagai untuk sampai ke sesuatu tahap takkan saya nak ikutkan nafsu makan macam-macam hanya dalam beberapa minit sahaja semuanya musnah. Bila susah juga saya akan Memory recall balik kenapa saya nak berubah bila dah menusuk kalbu baru saya tersedar bertapa jauh lagi perjalanan saya….secara automatik saya akan dapat mengawal nafsu saya…lama kelamaan saya semakin ingat pada matlamat saya.

10) Ikhlaskan hati dan redha.

Sekuat mana pun nafsu makan kita cuba juga hayati cara ikhlaskan hati dan redha.Lama-lama anda perlu juga berubah.sesuatu nikmat yang sedap ini tak kekal lama..dulu saya suka makan nasi lemak paru,mee goreng mamak telur mata dengan ayam goreng…sekejap je sedapnya masuk mulut kunyah telan esoknya jadi najis keluar tapi akibat kita ikutkan nafsu saya di serang sesak nafas teruk dari situ saya mula belajar ikhlaskan hati dan redha..saya setkan dalam minda saya cukupkan saya seksa diri saya dengan makanan…tiba masanya saya buat perubahan..selagi berkesempatan untuk berubah…berubahlah percaya cakap saya bila kita makan ikut nafsu hancur binasa kita….

Mudahan sedikit perkonsgian pengalaman saya ini dapat berikan kesedaran bahaya kita mengikut nafsu makan kita..janganlah ikut nafsu makan kita..banyak saya terlihat di hospital-hospital terlantar menyesal dengan kehidupan mereka yang terlalu mengikut nafsu ketika makan.


Inspirasi! Rai Ulang Tahun Perkahwinan Yang Ke -50, Pasangan Warga Emas Ini Tarik Perhatian Warga Net.

Indahnya sebuah perkahwinan apabila cinta yang disulam sewaktu selepas akad nikah kekal hingga ke hujung usia.

Menikmati bahagia bersama, melihat anak-anak dan cucu membesar depan mata. Kebahagiaan yang tidak dapat diluahkan dengan kata-kata apabila dapat meniti usia bersama pasangan tercinta.

Sebagaimana tular gambar koleksi ulang tahun perkahwinan ke 50 bagi pasangan warga emas ini yang mendapat perhatian warga net.

Riah wajah dan penampilan diri jelaskan kebahagiaan yang mendalam dilalui oleh pasangan ini. Sungguh inspirasi!

Sungguh teruja dan terharu kerana saya di beri peluang untuk mengambar majlis berikut ini… 50 tahun bukan sikit..cinta dan kasih di perjuangkan… alhamdullilah

BIAR GAMBAR YANG BERBICARA.

Berikut beberapa keping gambar yang dikongsi. Moga jadi inspirasi.

Sweetnya gambar ulang tahun perkahwinan pasangan warga emas ini.


Anak Nelayan Dakwa Terjumpa ‘Muntah’ Ikan Paus, Mungkin Bernilai Jutaan Ringgit.

Tuah ayam nampak di kaki, tuah manusia siapa yang tahu. Itulah pepatah yang sesuai untuk seorang peniaga kedai makan mendakwa menjumpai ketulan lilin seberat lima kilogram yang dipercayai muntah ikan paus.

Situasi yang berlaku di Kemaman Terengganu kecoh apabila Aida, 41 tahu yang juga merupakan anak nelayan di Kemasik  menemui objek yang disangka sampah itu ketika memancing bersama keluarganya, baru-baru ini.

“Saya temui objek itu terapung kira-kira 11 malam. Saya ingat sampah dan saya tarik benda itu dengan kayu dan menariknya ke tepi tebing.

“Keesokan harinya saya pergi semula ke kawasan itu, benda itu masih ada sebelum saya mengambil keputusan untuk membawanya pulang ke rumah, ” katanya ketika ditemui di rumahnya di Kampung Kemasik.

Mengeluarkan bau yang wangi

Kejadian itu dimaklumkan kepada ayahnya yang juga merupakan seprang nelayan.

“Saya sangat terkejut kerana ayah mendakwa objek yang saya jumpa itu itu jarang ditemui di negara kita.

“Ayah cuba membakar sedikit objek itu dan benda itu meleleh seperti lilin serta mengeluarkan bau yang wangi,” katanya yang juga seorang pengusaha sebuah kedai makan di Kemasik.

Sedia bekerjasama untuk ujian makmal

Menyedari objek yang dijumpai itu dikatakan bernilai tinggi, dia sanggup bekerjasama dengan mana-mana pihak yang mahu menjalankan ujian untuk mengenal pasti kesahihan objek itu yang dikatakab sebagai muntah paus.

“Saya bersedia untuk memberi kerjasama kepada mana-mana pihak untuk menjalankan ujian untuk menentukan kesahihan dan kualiti terhadap benda yang saya temui ini.

“Saya tahu kos untuk menjalankan ujian makmal adalah tinggi dan saya sanggup bekerjasama demi mengesahkan ketulenannya,” katanya.

Untuk makluman, Februari lalu,  seorang nelayan berusia 20 tahun dari Thailand menemui muntah ikan paus atau ambergris di Pantai Niyom Surat Thani, Thailand bernilai 210,000 Pound (RM1.16 juta).


Cara Atasi Anak 2 Tahun Yang Suka Memukul Adiknya

Situasi anak di bawah usia dua tahun memukul adiknya yang masih bayi adalah perkara normal dalam keluarga.

Ia biasanya berlaku dalam kalangan anak yang mendapat adik baharu ketika dia masih berusia di bawah dua tahun.

Walaupun ia perkara normal tetapi ibu bapa hendaklah bijak mengendalikan situasi ini supaya anak yang besar tidak mengalami kesan emosi sekiranya kerap dimarah atas perbuatannya.

Jika tersilap kendali, dibimbangi boleh memberi kesan buruk pada tumbesaran anak yang besar dan menganggap kehadiran adik hanya membuatkan ibu ayah tidak sayangkannya lagi.

Ibu Rose, Family & Love Guru berkongsi cara mengatasi situasi tersebut sebagai rujukan dan tindakan oleh ibu bapa.

Pernah tak melihat anak dibawah 2 tahun nampak macam pukul muka adik dia atau baby?

Ingat ya, dia bukan pukul.

Sebenarnya, dia sedang cuba hendak membelai, namun tangannya belum boleh dia kawal pergerakannya dengan baik.

Cuba 3 langkah berkesan ini, untuk atasi kejadian seumpama ini :

1. Parents jaga state diri.
Sabar dan ingat yang anak ini masih dalam PROSES belajar.

2. Pegang lembut dan kemas tangannya.
Ambil tangannya dengan kemas dan lembut. Jangan dengan cara yang kasar atau menyakitkannya.

3. Beri kata peneguhan dan tunjukkan cara.
Cakap kepada dia; ” Sayang nak usap adik ya…good boy sayang mama ni…kita usap macam ni ya…gently..gently… macam mama usap pipi sayang mama ni…good boy mama sayang adik ya… Mama Loves You so much!

Walaupun dia mungkin nak pukul, namun dengan melakukan cara ini, dia tahu perbuatan yang menjadikan mamanya lagi sayang dia.

Ingat anak itu sedang belajar bagaimana hendak melayan adik dia. Oleh itu tunjukkan cara yang betul.

Jangan asyik menyangka dia jealous dengan adik dia. Itu namanya doa yang tidak diingini.

Mudah kan, bila dah faham ni.

InsyaAllah, ramai dah boleh lakukannya. Ibu yakin, sayang juga boleh. Ibu doakan.


“Tengok Macam Mana Wife Dia Sambut Suami Pulang Kerja, Lembut Je Suara Tu.”- Netizen

Perasaan bahagia itu bersifat peribadi. Pasangan yang benar-benar bahagia dalam perhubungan jarang untuk menunjuk atau membuktikan kasih sayang mereka

Umum mengetahui bahawa pelawak dan penyampai radio, Jep Sepahtu dan isterinya, Sari Yanti jarang memaparkan kemesraan mereka di media sosial. Biarpun jarang memuat naik kisah mereka, namun ia sering ditunggu-tunggu peminatnya.

Menerusi Tiktok akaun sariyanti_jep menunjukkan kemesraan Sari Yanti menyambut kepulangan suami tercinta.

Dengan suara lembut, Sari Yanti kelihatan memanggil Jep dengan panggilan ‘Ayah’. Kelihatan Jep memberi bungkusan makanan yang dibelinya.

RUPANYA PANGGILAN MANJA ADA MAKNA

Menerusi video berkenaan, turut memaparkan foto aksi Jep dalam keadaan berambut panjang, sesudah itu berimej rambut baru. Malah kereta yang dinaiki Jep ternyata turut mencuri tumpuan peminat.

Antara komen netizen seperti berikut:

“Tengok mcmmna wife dia sambut suami pulang kerja..lembut jer suara tu.”

“Seronok tgk keluarga ni.”

“ayah² sunggoh jep skrg.”

“Hensem potong rambut mcm tu.”

Seronok melihat kebahagian pasangan bahagian yang baru sahaja menyambut ulang tahun perkahwinan baru-baru ini yang genap lima tahun. Semoga bahtera perkahwinan pasangan ini sentiasa mekar till jannah.


“Perjalanan Penyusuan Yang Indah, Jimat Ribuan Ringgit.” Anak Kembar Dah Besar, Dr Halina Sayang Nak Berhenti Menyusu!

Setiap ibu pasti memiliki momen menyusukan anak-anak, termasuklah juga dengan Datin Dr Halina Mohd Yunos.

Bagi isteri kepada angkasawan negara ini, perjalanan menyusukan dua anak kembarnya, Eusoff dan Emelia meninggalkan kenangan yang cukup manis dalam lipatan diari hidupnya.

Lebih 16 bulan menyusukan kedua-duanya, kini sudah hampir waktu untuk bercerai susu namun dia kental untuk terus menyusukan.

Akuinya walaupun penat namun dia tidak kisah, bahkan dia tak sampai hati untuk berhenti menyusu.

“These two muchkins. Hampir 16 bulan perjalanan penyusuan dengan kedua-dua ni. Boleh dikatakan Eusoff dah mula minum susu sepenuhnya setiapmasa. Malam-malam je cari mommy kalau haus.

“Emelia pulak, dah slowly weaned off breast milk, kat sekolah dah tak hantar frozen breast milk dah. Kena belajar berdikari dengan formula milk. Tapi bila balik sekolah je, terus masuk dalam baju Mommy.

“Bagi saya ia adalah satu perjalanan penyusuan yang cukup indah. Tapi mommy dah malas nak pump dekat tempat kerja. Sekarang pulak saya pam sekali saja pada waktu siang, tu sahaja. sayang pulak kalau tak pump,” kongsinya menerusi kapsyen.

Bukan itu sahaja, dia mengakui dengan memberikan anak-anak susu badan, banyak manfaat diperoleh termasuklah dapat menjimatkan ribuan ringgit.

Namun kini, sudah masa yang cukup sesuai untuk dia memperkenalkan  susu formula kepada anak kembarnya itu.

“Saya dah berjaya jimatkan beribu ringgit dari beli susu formula..haha. Stock yang ada ni, boleh guna bila terlupa beli formula.

“Alhamdulillah tak ada masalah setakat ni. Kitorang banyak dah menyumbang kepada ekonomi S26 sebab dah beli sejak 10 tahun lalu masa Bella baby lagi.

“Saya mahu badan saya kembali, perjalanan yang indah untuk berada di jabatan F&B..hahaha.(dulu di jabatan Hiburan). But this mommy still tak sampai hati nak totally stop breastfeeding. I just can’t make up my mind,” ujarnya lagi.

Melalui perkongsian isteri kepada Dr Sheikh Muszaphar ini lagi, anak kembar lelakinya, Eusoff mengambil langkah awal minum susu formula terlebih dahulu dan kini diikuti pula dengan Emelia.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Terlebih Ambil Vitamin C Untuk Sihat & Cantik. Dr. Ni Jelaskan Kesannya!

Boleh dikatakan pengambilan Vitamin C begitu popular dikalangan wanita untuk tujuan menjaga keremajaan kulit agar lambat berkedut dan terlihat awet muda.

Begitu juga  pengambilan supplement Vitamin C ini turut diamalkan untuk penjagaan kesihatan.

Sedar dengan khasiat dan manfaat vitamin C, namun jangan pula diambil secara berlebihan.

Jom dengar apa kata doktor tentang pengambilan vitamin C ini.

APAKAH KESAN SAMPINGAN PENGAMBILAN SUPLEMEN VITAMIN C?

Suplemen Vitamin C adalah suplemen yang selamat digunakan. Jika berlebihan dalam tubuh, ia akan dikeluarkan melalui air kencing. Ini kerana sifat vitamin C yang mudah larut dalam air.

SEMULAJADI YANG TERBAIK

Saya mencadangkan pengambilan suplemen vitamin C dari sumber buah-buahan dan sayur-sayuran kerana ia lebih natural, semulajadi dan selamat.

Bagi mereka yang mengalami masalah dengan pengambilan sayur-sayuran atau buah-buahan, boleh ambil suplemen vitamin C yang banyak dijual di pasaran.

Carilah suplemen yang dikeluarkan dari syarikat yang dipercayai (tidak semestinya dari syarikat yang terkenal), ada jaminan keselamatan dan tidak melebihi tarikh luput.

Namun begitu jangan ambil berlebihan dos.

KESAN BERBEZA

Walaupun ia boleh keluar melalui air kencing, namun bagi sesetengah individu, ia boleh menyebabkan masalah pedih ulu hati, tidak selesa bahagian perut, sakit kepala, gangguan tidur dan rasa panas pada kulit.

DOS BERLEBIHAN

Ini mungkin disebabkan oleh dos yang berlebihan atau pil vitamin C yang dikeluarkan (oleh syarikat tersebut) tidak sesuai untuk dirinya.

Pilih suplemen vitamin C yang sesuai.

sumber : Dr Zubaidi Hj Ahmad


Tampil Yakin & Sihat Dengan Amalkan Ni. Dalaman Terjaga Automatik Luaran Pun Sihat!

Mengamalkan minum herba tradisional memang dikatakan terlalu banyak kebaikannya. Salah satu jenis minuman herba untuk penjagaan kesihatan tubuh badan adalah air asam kunyit. Menurut mereka yang mengamalkan minuma ini, dikatakan akan merasakan badan lebih bertenaga, segar dan ringan sahaja malah masalah keputihan juga dapat diatasi.Untuk lebih lanjut ikuti perkongsian daripada Puan Nabilah yang juga turut berkongsi resipi untuk menghasilkan minuman istimewa ini. Jom semak!

Saya amalkan minum setiap pagi sebelum sarapan dan malam sebelum tidur. Biasanya saya minum lepas makan malam. Saya jarakkan masa sebab nak tidur saya makan jamu. Alhamdulillah best jugak rasa badan.

Rasa dia macam air asam jawa yang dalam botol tu. Tapi best yang ni lagi lah. Huhu. Habis ni nak buat lagi.

AIR ASAM KUNYIT MABELES

Bahan:
Kunyit hidup
Asam jawa
Manjakani (optional, jika tak nak letak tak apa. Saya letak sebiji je *takut pahit)
Gula perang/madu/gula batu (ikut citarasa, saya guna gula perang)

Cara penyediaan:
1. Ketuk kunyit. Kemudian rebus/reneh dengan manjakani.

2. Rebus air satu periuk, renihkan sehingga jadi separuh periuk.

3. Letak asam jawa secukup rasa dan gula perang. (Cukup sekadar rasa)

4. Sejukkan dan masukkan dalam botol/tupperware. Simpan dalam peti. Minum secawan pagi dan malam.

KEBAIKAN:

1. KUNYIT
Cuci darah dan kotoran dalaman,kecutkan rahim (elok untuk kurangkan buncit), kecutkan semua jenis ketumbuhan dalaman (boleh cegah kanser), pulihkan luka-luka dalaman, naikkan seri muka, buang angin, elakkan tombong/rahim keluar/rahim jatuh.

2. ASAM JAWA
Untuk buang lemak, bagi kesegaran tubuh badan, membantu buang air besar.

3. MANJAKANI
Pulihkan otot dalaman, dengan kata lain ketatkan kembali ‘aset’ lepas bersalin. Mampu untuk tegangkan balik segala ‘aset-aset’ kewanitaan. Untuk awet muda kurangkan masalah keputihan, cepatkan penyembuhan luka jahitan dan sebagainya.

1. Boleh buat banyak-banyak dan simpan dalam peti.
2. Boleh juga letak halia (ikut cita rasa)
3. Jangan minum waktu period dan wanita hamil dilarang sama sekali.

sumber : Nabilah Mohd Nawi


Raya Sakan, Tapi Tak Tahu Nak Detox Cara Betul, Ikuti Nasihat Dr Ini.

Kala ini sudah tentu ada yang sudah bergerak pulang ke kampung halaman untuk meraikan hari raya bersama keluarga dan sanak saudara.

Sudah tentu terbayang hidangan yang enak-enak di atas meja di pagi raya. Namun makan-makan juga, kesihatan perlu diutamakan.

Katanya, detox  boleh dilaku melalui PURE. Ia proses semulajadi. Jom ikuti lanjut perkongsiannya.

“Ramai belasah sakan masa raya baharu ni. Lepas tu mesej “macam mana nak detox”. Kan dah menyesal tu.”

Yang kesian geng yang beli produk untuk detox. Duit habis. Silap silap detox tak ke mana pun.

Nak detox senang saja. Ikut formula PURE ni. Detox berlaku melalui PURE. Ia proses semulajadi.

Jadi PURE ni apa?

P yang pertama ialah Perspiration. Detox berlaku melalui sistem peluh kita. Bila kita berpeluh toksin akan keluar melalui air peluh. Macam mana nak berpeluh?

Senang saja. Aktifkan hidup anda.

Banyakkan bergerak. Buat senaman. Berjalan kaki. Naik basikal. Nak try sauna pun boleh.

U ialah urination. Detox berlaku bila buang air kecil. Bila minum air kosong banyak, keraplah ke tandas. Masa buang air kecil inilah toksin juga terbuang.

Jadi rajin rajinlah minum air kosong. Bukan mengeteh atau mengopi. Memineral dah memadai.

R pula bawa maksud respiration atau pernafasan. Yang ni ramai tak amalkan. Selalunya kita bernafas pendek dan cepat. Atau shallow breathing. Bernafas pula guna kaedah salah.

Nak buang toksin kena buat mindful breathing. Bernafas dalam keadaan kita sedar kita sedang tarik nafas. Tarik nafas perlahan dan dalam dalam. Cubalah. Boleh rasa sendiri perbezaan.

E ni bawa maksud Excretion atau buang air besar. Cuba kira berapa kali buang air besar sehari. Ramai yang sekali sahaja.

Kita sihat bila buang air besar ni 2-3 kali sehari. Masa nilah toksin akan dibuang.

Kalau makan makanan kurang fiber memang susah sikit nak buang air besar. Makanan fiber portion besar buatkan kita kerap buang air besar.

Lepas ni nak buang toksin ikut jer PURE ni. Selamat dan alami.


Patutlah Perangai Sama Aje Dengan Ibunya, Rupanya Jadi Perhatian Anak Perempuan.

Anak perempuan permata keluarga. Melihat anak perempuan sama seperti kita melihat gambaran generasi yang akan datang.

Mendidik anak perempuan ni ada carannya tersendiri. Namun tahukah anda bahawa anak perempuan ini adalah cerminan ibunya. Sikapnya suka melihat gerak geri ibunya.

Nak tahu lanjut ikuti perkongsian perunding Keibubapaan, Taufiq Razif tingkah laku anak perempuan.

Anak perempuan suka perhatikan Ibunya

1. Dia akan perhati akhlak ibunya dalam bertutur kata samada gunakan bahasa yang sopan dan cantik ataupun jelik

2. Dia akan perhati cara ibunya memarahi dan meleterinya samada menggunakan emosi semata mata ataupun memang bertujuan mendidiknya

3. Dia akan perhati cara ibunya berhias dan bersolek muka samada berhias untuk orang lain ataupun berhias untuk diri sendiri

4. Dia akan perhati cara ibunya mendidik adik-adiknya samada menggunakan cara kekerasan ataupun kelembutan

5. Dia akan perhati bagaimana ibunya mengamalkan dan mengutamakan agama dalam kehidupan sehariannya samada mengabaikannya atau berpegang teguh dengan prinsip agamanya

6. Dia akan perhati bagaimana cara si ibu menghabiskan masa ketika waktu luangnya samada menghabiskan masa dengan perkara yang berfaedah atau sebaliknya

7. Dia akan perhati cara ibunya melayan dan menghormati pasangannya samada melayani dengan penuh cinta dan kasih sayang atau sebaliknya

8. Dia akan perhati gaya pengurusan si ibu dalam mengurus rumahtangga samada dengan gaya yang efisen tersusun atau sebaliknya

9. Dia akan perhati bagaimana cara si ibu tunjuk kasih sayang pada ahli keluarga samada dengan penuh cinta tanpa syarat atau sebaliknya

10. Dia akan perhati pengorbanan si ibu dalam menjaga seluruh ahli keluarga kerana di situ lah sebenarnya hikmah pelajaran terbesar buat anak perempuan kita
Di sebalik anak perempuan yang baik dan solehah majoriti ada di belakangnya ibu yang banyak berkorban, beriman dan sabar dalam menjaga seluruh ahli keluarga

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Abah Meninggal Di Hadapan Saya..”- Pelakon Veteran Hisham Ahmad Tajuddin Meninggal Dunia

Sebutir bintang dipersada seni tanah air yang mula aktif berlakon sekitar tahun 80an kini telah meninggalkan kita semua. Pelakon veteran, Hisham Ahmad Tajuddin, 76, yang dirawat di Wad Kebergantungan Tinggi (HDW), Hospital Shah Alam (HSA) sejak 29 September lalu, meninggal dunia pada jam 4.30 petang semalam (12/10).

Berita sedih ini dikongsikan anaknya, Aqeela Mohd Hisham, 26, menerusi kiriman mesej ringkas di aplikasi WhasApp sebagaimana memetik laporan Kosmo.

“Assalamualaikum, dengan rasa rendah hati saya ingin memaklumkan abah saya, Hisham Ahmad Tajudin telah kembali menemui sang pencipta pada waktu Asar tadi, jam 4.30 petang. Sama sama sedekahkan Al- Fatihah untuk arwah..Innalillahiwainnailaihirojiun,”

“Abah dikhabarkan teruk sejak malam tadi, di mana hospital hubungi saya memberitahu abah sudah tenat.

“Kami sekeluarga berada di sisi Abah sejak malam tadi sehingga Asar.

“Abah meninggal di hadapan saya, suami saya dan ibu. Sama-sama sedekahkan Al-Fatihah untuk arwah. Innalillahiwainnailaihirojiun,”

Sebelum ini, Aqeela pernah memaklumkan Allahyarham dimasukkan ke hospital pada 29 September lalu, selepas mengalami batuk teruk yang berpanjangan.

Bapanya itu ditidurkan dan bergantung sepenuhnya pada mesin sokongan berikutan tidak boleh bernafas secara normal.

Sementara itu, Aqeela turut menyatakan pihaknya belum dapat berkongsi maklumat pengebumian bapanya yang masih berada di hospital.

Terdahulu, Hisham aktif dalam arena lakonan menerusi drama dan filem sejak era 1980-an.

Antaranya adalah filem Tsu-Feh Sofiah, Perempuan, Wira Angkasa, Hanny, Putera, Sara, Selamat Pagi Cinta, Santau dan Black Maria.

Antara drama popular lakonannya adalah Dalam Hati Ada Cinta, Dalam Hati Ada Cinta 2 (2005) dan Tok Ayah yang disiarkan TV1.

Arwah kemudian lebih banyak menghabiskan waktu di rumah selepas bersara daripada jabatan kerajaan berikutan faktor usia serta kesihatan.

Sumber : Kosmo


“Kalau Kita Kat Luar, Tetiba Anak Minta Air!.” Yana Samsudin Kongsi Pengalaman Lucu Bila Anak Minta Makanan Di Bulan Ramadan

Apabila bergelar ibu, pastinya momen bersama anak menjadi kenangan manis yang tidak dapat dilupa. Begitu juga dengan pelakon Yana Samsudin atau nama sebenarnya, Norliana Samsudin telah berkongsi sekeping gambar bersama anaknya di Instagram miliknya mengenai pengalaman lucu ketika bulan Ramadan.

Menerusi kapsyenya, Yana berkongsi cerita bahawa anaknya pernah meminta makanan sehingga menyebabkan dirinya terpaksa menjelaskan bahawa makanan yang ditempah itu adalah untuk anaknya bukan dirinya.

Tahu tak perasaan jam jam gini kalau kita kat luar tetiba anak minta air! Hahaha !

Dulu dulu segan juga nak order air untuk anak. Tak kisahlah drive thru ke apa ke.. .

Ingat lagi 1st time order drive thru tengah bulan puasa untuk @aisymateen. Sanggup sebut bubur ayam satu untuk anak.  kahkah.. .

Agaknya kisah ke si pengambik order tu? Hahaha . .

Tapi lama lama biasa dah. Dah 2 tahun pengalaman kan.. kalau kita malu anak kita yang kebulur dan haus nanti. Ye lah kat luar nak masak apa pulak sembunyi sembunyi kan? .

So kesimpulan nya . Kerana anak mak ayah sanggup buat apa sahaja. Asalkan tak kelaparan.. sayangggg dieee.
Kira ada lesen beso lah bila ada anak boleh beli makanan di siang hari! Hahaha .

Yana juga turut bertanya kepada peminatnya adakah mengalami situasi yang dialaminya

Korang pulak macam mana? Ada tak orang usha pelikkkk je bila beli makanan siang hari bulan puasa? .

Korang jangan ngade ngade kirim makanan kat yana pulak eaaaaa .. mentang mentang yana ada lesen beso.. hahaaha

Gelagat anak yang mencuit hati

Dalam pada itu, perkongsian lain, Yana memaparkan gelagat anaknya yang mencuit hati

Begitulah apabila bergelar mak-mak, sanggup masuk ke kedai makanan untuk order buat anak tersayang. Tapi pastikan anak ada bersama ye.


Sejak Duduk Rumah, Kulit Langsung Tak Kena Cahaya Matahari. Ikut Aktiviti Doktor Ini Elak Anak Kekurangan Vitamin D!

Sejak anak-anak tak sekolah ni, berkurung sajalah kerjanya duduk dalam rumah tak pergi mana-mana. Nak ajak keluar beli barang? Bahaya! Malah tak boleh nak keluar beramai-ramai satu kereta.

Nak main kat luar? Panas lah, tak ada kawan lah, macam-macam diberi alasannya. Sampai tak bersentuh la kulit dengan hangat matahari kat luar. Jadinya, anak pun tak dapat la vitamin semulajadi dari sinaran utama alam itu.

Tahukah anda, kekurangan Vitamin D ni boleh buatkan anak berisiko mengalami masalah pada tulang. Tulang anak akan jadi lembut dan mudah patah. Selain tu, akan mengganggu daya kognitif anak. Untuk orang dewasa pula boleh tambah risiko kematian disebabkan penyakit jantung.

Asyik berkurung di rumah, bosan juga anak-anak saya. Antara perkara yang saya cuba usahakan ialah supaya anak kena cahaya matahari setiap hari.

Waktu antara jam 9 pagi hingga 2 petang ialah masa terbaik untuk serap vitamin D dari cahaya matahari. Cukup dah kalau kita luang masa 10-20 minit di bawah cahaya matahari dengan 40% kulit mereka terdedah.

Antara aktiviti yang mak ayah boleh buat dengan anak:

✔ Boleh bawa anak tengok pokok dan explore kawasan depan atau belakang rumah. Saya duduk di kawasan kampung.

✔ Boleh ajak anak kumpul batu, ranting dan daun yang pelbagai warna. Ni memang laju je budak-budak buat. Lepas tu lekatkan dalam playdough.

✔ Boleh bawa bayi jalan-jalan depan rumah sekejap.

✔ Bacakan buku untuk anak-anak di halaman rumah.

✔ Berbasikal sekitar kawasan rumah.


Kejamnya Covid-19! Anak 2 Tahun Jadi Yatim Piatu, Ibu Ayah Meninggal Selang Sehari.

Saban hari di media sosial kita dipaparkan berita duka kehilangan ahli keluarga akibat Covid-19.

Siapa sangka kebahagiaan yang dikecapi hilang sekelip mata selepas sepasangan suami isteri meninggal dunia selang sehari akibat jangkitan Covid-19.

Menerusi perkongsian oleh Shakinah Sf memberitahu pasangan suami isteri telah ditidurkan pada hari yang sama. Pasangan berkenaan menghembuskan nafas terakhir selang sehari.

Lebih menyedihkan anak tunggal yang baru berusia dua tahun menjadi anak yatim piatu sekali mata.

Suami Isteri ditidurkan pada hari yang sama.

Allahuakbar. Allahuakbar. Allahuakbar.
Innalillahiwainnailaihirojiun…
إِنَّا لِلّهِ وَإِنَّـا إِلَيْهِ رَاجِعون

Sedih. Sedih sangat! Beberapa hari ni aku memang terkesan betul dengan berita kematian Siti Sarah. Then dapat tau kawan aku Rien Rieyana dan suami dia ditidurkan pada hari yg sama 3 hari yg lepas. Dan semalam suami dia dijemput Allah.

Aku tanya dengan suami aku,mcm mana bila rieen bangun nt dan dapat berita tentang suami dia. Sedihnyaaaa..

Anak tunggal dua tahun yatim piatu sekelip mata

Tapi harini dia pergi menyusul. Tinggalkan dunia ni. Tinggalkan anak dia yg masih kecil,berumur 2 tahun.

Masa dia tau dia pregnant dia happy sgt sbb dah lama dia tggu. Tapi harini dia tinggalkan Naura. Ya Allah. Kau jagalah puterinya. Semoga dia menjadi anak yg solehah yg membawa ibu bapanya ke syurga Mu.

Ya Allah Ya Tuhanku ampunilah dia, rahmatilah dia, maafkanlah dia, muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya, semoga arwah di tempatkan di kalangan orang-orang yang beriman..

Terdahulu, Allahyarhamah sempat memuat naik video terakhirnya di facabook miliknya memohon doa dan menghalalkan makan minum sebelum dirinya bakal dimasukkan ke dalam unit rawatan rapi (ICU) .

Semoga Allah SWT mencucuri rahmat ke atas rohnya dan menempatkan arwah dalam kalangan orang yang beriman dan beramal soleh,

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bekukan Beras Terlebih Dahulu. Cara Super Pantas Untuk Ibu Sediakan Bubur!

Rasa leceh nak sediakan bubur untuk anak kerana memasaknya akan mengambil masa yang lama? Tak sempat nak masak pagi-pagi, sebab banyak benda nak urus? Tak sanggup nak bangun seawal 5 pagi setiap hari untuk memasak bubur.

Mungkin ini antara masalah yang dihadapi oleh ibu berkerjaya bila menyentuh soal penyediaan bubur nasi untuk anak kecil. Atas sebab ini juga akhirnya ibu mengambil jalan mudah dengan memberi makanan alternatif lain untuk anak. Pun begitu alangkah sayangnya jika anak tidak diberikan sajian bubur nasi yang menyihatkan.

Sebenarnya jika ibu-ibu tahu trik memasak bubur, pasti ibu selepas ini akan sanggup menyediakan menu bubur ini setiap hari kepada anak sebagai mana yang dilakukan oleh Puan Rozlyn  ini.

Nak tahu bagaimana? Ini dia caranya….

“Disebabkan kak kiah ada baby sekarang ni so memang hari-hari kena masak bubur. Dulu-dulu masa takda baby lagi memang takda la nak ambik tau cara masak bubur ni. Google resepi bubur terjumpa pulak cara mudah masak bubur ni. So kak kiah share kat sini bagi newbie mommy maacm kak kiah yang tak tau lagi.”-Rozlyn

Untuk itu, bagi ibu-ibu di luar sana yang kini mempunyai anak kecil bolehlah mencuba teknik untuk menyediakan bubur yang lebih cepat seperti yang dilakukan oleh Roslyn ini. Selamat mencuba.

Bahan-bahan:

Beras

Cara Buat :

2. Lepas tu isikan beras yang dah dibasuh ke dalam bekas kecik (utk baby) atau mana2 bekas bertutup yang kedap udara. Gambar ni sy sediakan 3 bekas utk baby sy utk penggunaan selama 3 hari. 1 bekas boleh mkn 2 kali. Lepas isikan beras dlm bekas, mommy boleh isikan air ke dalam bekas beras tu sampai beras tu tenggelam sepenuhnya seperti dalam gambar.

3. Dh siap isi air, letak bekas beras tu dkt bahagian freezer utk dibekukan. Biasanya waktu hujung minggu atau malam sebelum nk masak tu sy akan prepare beras beku ni. Biarkan semalam sampai beras jadi beku.

5. Ambik periuk isi air secukup rasa utk masak bubur. Campak beras beku tadi ke dlm air periuk. Beras beku ni x perlu defrost ya. Lps keluarkan dari bekas terus je campak masuk dlm periuk berisi air ni. Pasang api dan Masak sampai beras tu jadi bubur. Sy ambik masa dlm 10 minit masak bubur ni. Lps 10 minit mmg jadi gebu gebas bubur sy masak tu. Jimat masa & gas. Hihihi


Suami & Isteri Itu, Ibarat Perjalanan Yang Tanpa Henti. Deep Perkongsian Isteri Ni!

Perkongsian wanita ini apabila menterjemahkan hubungan suami isteri itu ibarat perjalanan yang tanpa henti, menarik untuk kita sama-sama fahami.

Jom semak perkongsiannya.

Suami dan isteri itu, ibarat perjalanan yang tanpa henti. Perlu melalui sejuta satu nikmat dan ujian, untuk ke destinasi yang pasti. Iaitu syurga yang abadi.

Bila kita setuju menjadi isteri, daripada saat pertama kita kata, “yes papa, I agree”. Di situlah bermulanya pembelian tiket ke syurga tertinggi.

Satu hadis diriwayatkan oleh Imam Ahmad berbunyi, “Apabila seorang perempuan mendirikan solat lima waktu, berpuasa sebulan Ramadhan, menjaga kehormatan dan TAAT pada suami, dia akan disuruh memasuki syurga melalui mana-mana pintu yang dia sukai.”

Tamsilannya ibarat, kita buat persiapan nak pergi bercuti ke Port Dickson dan persiapan nak menunaikan umrah ke Makkah dan Madinah. Tentulah persiapan yang nak ke umrah lebih mahal, dan banyak duit yang nak digunakan.

Jadi, simpanan lebih banyak nak dibuat. Usaha untuk dapatkan simpanan yang banyak juga tinggi. Berbanding percutian ke Port Dickson. Tempat yang mahal, usaha dan ujian yang perlu ditempuh, juga setimpal dengan harga tempat tersebut. Betul?

Syurga? Allahu. Tak tergambar dengan akal indahnya syurga. Tak terbayang dek fikiran hebatnya syurga. Dan pastinya, tiket ke syurga amat mahal!

Jalan nak ke syurga, laluan sepanjang menuju syurga, pastinya Allah jadikan penuh nikmat dan ujian yang kita kena tempuh. Ujian macam mana?

Untuk syurga yang mahal, ujiannya pasti bukan calang-calang. Jadi, saat kita berkata, “Walid, saya setuju”, adakah kita benar-benar setuju dan tahu?

Isteri, untuk permulaan ini, buatlah hati dan dirimu itu mengerti, kitalah tempat dia sang suami melepaskan semua dalam hati dan dirinya. Segala emosi, segala cerita tentang diri, segala sudut dan segi, kitalah tempat dia mencari ketenangan.

Mungkin satu hari dimarahi tanpa sebab, mungkin di lain hari, kita diherdik tanpa punca, mungkin di masa yang lain nanti, kita dibiar diam seribu bahasa malah ternanti-nanti. Itulah suami. Namun, itu bukan benci.

Itu bukan niat dia untuk menyakiti. Ia lebih kepada luahan, yang dia sendiri tak tahu, di mana nak di lepaskan, melainkan pada isteri yang dicintai. Takkanlah suami kita nak pergi cari isteri jiran sebelahkan?

Nah, kita pun rasa menyesal tak sudah. Kita terus rasa tak sanggup dah nak tanggung. Kita terus rasa nak hilang sabar dan tawar hati. Sebab kita dah set, aku isteri. Yang tidur sebantal, dan seselimut, sepatutnya dihargai. Disayangi. Dicintai. Disantuni dengan baik sekali.

Tapi kenapa jadi macam ni? Berapa lama nak tahan lagi? Aku boleh gila kalau macam ni saban hari. Saban minggu. Saban tahun. Menangis sampai dah takde air mata. Sampai dah tak tahu nak merungut, menyumpah apa dah dalam hati ni.

Allahuuu. Wahai kita para isteri, kita tidak seorang diri. Allah dan Rasul setiap hari menemani. Pujuklah hati. Damaikan diri. Yang menulis ini juga isteri. Apa yang kita lalui, walau tak semuanya sama, tapi kita tetap isteri yang punya suami. Asam garam rumahtangga, sedikit sebanyak, pasti yang sama kita lalui.

Usah dibuka aib suami. Usah rasa, suami aku saja begini. Dan paling penting, usah kagum dengan suami kawan baik sendiri atau selebriti yang kalian tengok di ig story. Yang nampak hebat di mata kita, namun hanya isteri dia yang mengetahui.

Syukurlah dengan suami yang Allah beri. Cuba dan usaha untuk kita menjadi isteri yang Allah sukai. Yang Rasul cintai. Bila kita usaha menjadi yang Allah dan Rasul ingini, pasti secara automatik kita akan sentiasa cantik di mata suami.

Banyakkan memberi. Banyakkan mencintai. Doakan suami setiap saat tanpa henti. Nescaya, yang menggantikan sakit dan pedih itu, DIA, Sang Pencipta suami.

Berdoalah kita agar tidak jemu usaha untuk melayani dan menyantuni suami dengan baik sekali. Allah lah yang sebaik-baik Pembantu dan Pemandu buat kita isteri-isteri yang sesungguhnya mencintai suami kerani mendambakan Cinta Dia Sang Ilahi.

Kita mencintai suami, tetapi sewajibnya kita mencintai suami kerana kita sedang kuat mengejar Cintanya Allah yang paling abadi.

Salam cinta dari, Seorang perempuan yang juga hari-hari berjuang menjadi isteri yang Allah ingini.


Elak Bentan Ketika Berpantang,  Jangan Banyak Soal, Buat Langkah Begini Bila Badan Rasa Seram Sejuk!

Kematian mengejut selepas bersalin pernah menggemparkan kita satu ketika dulu. Tak diketahui punca dan sakit yang dialami, wanita selepas berpantang harus menjaga diri dari terus melakukan aktiviti seperti sediakala. Beri ruang untuk tubuh berehat seketika
sepanjang tempoh ini.

Sebagai wanita, amalan berpantang perlu menjadi tunjang utama yang perlu dipatuhi oleh semua wanita. Jangan sekali-kali pandang mudah akan soal ini. Pesan orang-orang tua supaya berpantang dengan betul jangan disangkal. Ramai wanita muda selalu mempersoalkan kenapa dan mengapa sesuatu perkara itu tidak boleh dilakukan ketika berpantang.

Jangan banyak soal dan ikutlah sahaja teknik berpantang yang betul. Bukalah minda anda dan ketahui bahawa setiap yang diajarkan oleh nenek-nenek kita ada banyak sebab dan alasannya. Bukan sekadar suka-suka dibuatuntuk semua wanita.

Ada wanita yang mengalami bentan di sebabkan banyak perkara. Ada kalanya pemakanan yang salah juga menjadi salah satu punca. Bentan bermaksud sakit semula selepas hampir sembuh. Apabila ini berlaku, ramai wanita panik dan tidak tahu cara terbaik untuk
memulihkannya.

Azyan Health & Beauty, berkongsi petua bagi merawat masalah bentan ini di facebooknya. Sangat mudah dibuat sendiri dan mujarab untuk sembuh semula. Kena cuba.

BAHAN-BAHAN:
Nasi putih panas (yang dimasak lembik)
Bawang putih

Caranya:
1. Caranya amatlah mudah iaitu dengan membakar bawang putih di atas api kecil.

2. Jangan sampai bawang putih hangus, sebaliknya biarkan panas dan sedikit garing.

3. Apabila bawang putih masak, kepalkan bawang putih ini ke dalam nasi panas yang lembik.

4. Kepalkan menjadi seperti bebola nasi dan makan seperti biasa.

5. Sebelum makan, bacalah bismillah dan berselawat sebanyak tiga kali. Amalkan pemakanan ini dan insyaallah badan akan pulih seperti sediakala dengan izin Allah.

Jika badan terasa seram sejuk atau hendak demam, cepat-cepat amalkan pemakanan ini. Usaha sesungguhnya lebih baik daripada membiarkan tubuh jadi melarat. Wanita kena sentiasa berjaga-jaga!

Sumber: Azyan Health & Beauty


Suami Demam Tak Lalu Makan. Suapkan Saja Menu Ni, Untuk Tawan Seleranya.

50gm butter untuk menumis

(B)
4 cendawan butang (hiris nipis untuk tambah rasa chunky dalam sup)
Sedikit daun saderi untuk hiasan

Bahan pemekat, untuk pekat kan sup :
————————–————————–——-
50 gm butter
100 tepung gandum

1. Panaskan butter dengan api sederhana, masuk kan tepung.

2. Kacau hingga sebati. Ketepikan.

Cara membuat sup cendawan berkrim :
————————–————————–———-
1. Panaskan butter kemudian tumis bawang merah, bawang holland, celery dan kacau hingga naik bau.

2. Masukkan kesemua cendawan yang dihiris bahagian (A), daun bay dan masukkan air serta kiub ayam.

3. Biar dia mendidih dan renehkan lebih kurang 15 minit.

4. Masukkan susu sejat atau krim masakan dan bahan pemekat sup.

5. Kacau sebati. Tutup api dan biarkan suam sedikit.

7. Masukkan ke dalam periuk. Masukkan cendawan (B) dan panaskan balik sup tu.

8. Siap untuk dihidangkan dengan roti bawang putih.

Untuk lebih jelas cara menghasilkan sup cendawan ini, boleh juga lihat video ini.


Gara-Gara Makan Ayam Tak Masak, Anak Jatuh Sakit. Ibu Ayah Alert, Silap-Silap Boleh Bawa Maut!

Kadang tak kisah la surirumah atau ibu bekerjaya, akan ada satu masa kita tak sempat pun nak masak, jadi terpaksalah beli kat luar.

Nak membeli makanan kat luar ni memanglah seronok bagi ibu kerana tak payah susah-susah berpenat kat dapur siapkan hidangan. Tapi yang melecehkan beli makanan kat luar ni, nak menjaminkan kebersihan dan pastikan makanan tersebut selamat untuk dimakan.

“Ada ke beli makanan dari luar?”

Berkali-kali saya tanya barulah ibu ni teringat.

“Ya lah, saya ada beli nasi ayam untuk anak-anak. Selalu saya masak sendiri tapi minggu ni sibuk betul.”

Sambil tu dia usap kepala anaknya yang tengah terbaring lemah. Jari tangan semuanya sejuk, mata pun cengkung.

Sayu hati ibu ni tengok anak kecilnya dah muntah dan cirit birit hampir 20 kali. Yang buat dia betul-betul risau bila anak dia sendiri merayu nak pergi ke hospital.

“Adik dah tak larat maa. Tolong ma.”

“Sebenarnya anak saya ada mengadu dalam daging ayam tu ada darah tapi bayi saya menangis nak susu, terus saya terlupa.

Bila saya datang balik, dah habis dia makan semuanya,” penuh dengan nada kesal.

Banyak sangat kes keracunan makanan oleh kanak-kanak disebabkan makanan yang tak dimasak dengan sempurna.

Salmonella dan Campylobacter antara bakteria yang akan hidup pada bahagian darah ayam yang tak dimasak sepenuhnya.

Jangkitan Salmonella dan Campylobacter jika lambat dirawat, ia boleh merebak ke seluruh badan melalui saluran darah anak. Bila jadi begini, anak akan demam tinggi, menggigil-gigil dan paling teruk hingga boleh menyebabkan kematian.

Ibu dan ayah kena tolong periksa setiap makanan sebelum diberi pada anak. Jangan bagi kalau ada tanda-tanda ayam tak cukup masak seperti:

Warna : ayam berwarna kelabu dan pucat
Bau : hanyir atau bau seperti telur rosak
Tekstur : berlendir bila dipegang
Kulat : tanda kulat warna hijau atau hitam pada permukaan ayam
Darah : darah pada tulang atau sendi ayam
Rasa : masam atau lain dari rasa ayam


“Jaga Solat…” -Laoshi, Ibu Angkat Berbangsa Cina Titip Pesan Untuk Anak Daranya!

Mengimbau kisah hidup gadis berusia 22 tahun, Rohana dahulunya ditinggalkan di tadika kerana ibunya terpaksa pulang ke kampung halaman di Indonesia. Ketika itu, usia Rohana Abdullah baru sahaja dua bulan. Namun dek kerana kemurnian hati seorang wanita berbangsa Cina, dia dijaga seperti anak sendiri sehinggalah sekarang.

Hari ini meskipun Rohana gembira bergelar mahasiswa universiti awam, namun Rohana Abdullah berat hati untuk berpisah dengan ibu angkat yang kian meniti usia emas.

Memetik berita yang dikongsikan di Sinar Harian, Rohana, 22, yang dijaga seorang bekas guru berbangsa Cina, Chee Hoi Lan, 84, berkata, di sudut hatinya tetap ada kerisauan kerana selama ini mereka banyak menghabiskan masa bersama selain ibu angkat semakin tua.

Menurutnya, ibu angkat yang mesra dipanggil Laoshi sempat menitipkan beberapa nasihat kepadanya sebelum mendaftarkan diri sebagai pelajar Diploma Sains Komputer Universiti Teknikal Malaysia Melaka (UTeM).

“Jaga Solat…”-Laoshi

Katanya, Laoshi juga berpesan agar dia sentiasa berkelakuan baik, berakhlak murni dan menjaga solat.

“Laoshi pesan jangan lupa pada keluarga, selalu telefon dia dan belajar rajin-rajin dan jangan sia-siakan peluang yang telah diberikan untuk sambung belajar,” katanya ketika ditemui pemberita selepas mendaftarkan diri di Kompleks Dewan Kuliah UTeM di Durian Tunggal di sini, pada Isnin.

Tambahnya, ini pertama kali dia berpisah dengan ibu angkatnya itu dalam tempoh yang lama dan akan cuba untuk menyesuaikan diri dalam suasana baharu dikelilingi rakan-rakan pengajian.

“Sebelum ini kami pernah berpisah paling lama seminggu dua sahaja. Ketika itu saya mengikuti aktiviti sekolah.

“Untuk jangka masa lama, dan jarak UTeM pula jauh dari Kuala Lumpur, memang agak berat (berpisah) lagipun Laoshi dah tua, tak ada sapa yang menjaganya,” katanya.

Rohana yang ayu berbaju kurung berharap dapat mencapai cita-citanya dalam bidang yang digemari sekali gus membalas semula jasa serta pengorbanan ibu angkatnya.

Media sebelum ini pernah melaporkan kisah gadis yang tular di media sosial kerana ditinggalkan ibu tanpa kerakyatan ketika masih bayi.

Kisah hidupnya itu turut mendapat perhatian Perdana Menteri, Datuk Seri Ismail Sabri Yaakob.


Bukan Cermin Hiasan Dinding Semata,Tapi Disebaliknya Ada Ironing Board. Wow, Ni Dikongsikan Cara Nak Buat!

Berdepan dengan keluasan ruang rumah yang terhad, kalau ikutkan hati biarlah perkakasan dan barang-barang yang ada di dalam rumah tu semua boleh disembunyikan daripada pandangan mata. Agar harapannya, ruang rumah akan terlihat besar dan luas.

Bagi mengatasi masalah ruang rumah yang kecil ini jugalah telah memberi idea kepada Nasibah Ramly dan suaminya untuk menghasilkan meja setreka multifungsi. Jika sekali pandang tiada siapa menduga disebalik cermin yang menjadi hiasan dinding itu adalah  ironing board.

Rumah kami kecik, ruang amatlah terhad.. Penyelesaiannya….. Ironing Boards disebalik cermin.

Buat anda yang ingin memiliki ruang yang multifungsi seperti ini, bolehlah ikut langkah-langkah untuk hasilkannya sebagaimana yang dikongsikan ini.

Bahan-bahan yang diperlukan :

Papan plywood 9mm

cermin

Gam dari Mr diy (gam warna kuning ada pistol tu)

Ironing board

Wallpaper

Langkah demi langkah :

1. Buat bentuk ikut ukuran

Ukur plywood ikut besar ironing board. Kalau ada almari lama atau plywood terpakai boleh je guna. Saya pun guna yang terpakai sebab tu ada nampak kayu penyambung dekat bahagian dalam.

2. Transform Ironing Board

Ironing board tu saya guna yang biasa, cuma ubahsuai sikit kakinya. Saya adjust 1 kaki untuk jadikan penahan, dan 1 lagi kaki dibuang.

Gambar di bawah pula bahagian kaki yang diubahsuai. Saya tambahkan penahan (bahagian warna brown) tu supaya ironing board boleh dilipat dan dapat berdiri dengan kukuh.

Bahagian letak seterika tu pun saya cabut dan buat tempat letaknya di tepi.

Kemudian bolehlah gantung cermin untuk sorokkan kotak ni. Saya tampal cermin ni guna gam MR DIY je. Bila guna cermin, ruang pun nampak lebih luas.


“Dia Usaha Kumpul Duit.. Kita Nak Belikan, Dia Taknak” – Ajak Shiro Bangga Anak Cari Duit Sendiri Beli Iphone

Setiap orang mesti ada sesuatu yang mereka inginkan dalam hidup kan, tak kira la apapun benda tu kalau hati memang nekad mahukannya, pasti akan tunaikan! Mungkin bagi kita yang dah bekerja mudah untuk dapatkannya, tetapi bagi anak-anak sama ada mereka merayu pada ibu ayah untuk tunaikan hasrat mereka tersebut, atau mereka usaha untuk dapatnya dengan peroleh wang dengan bekerja juga!

Itulah yang dilakukan oleh anak Pelawak Ajak Shiro demi melunaskan hasratnya sendiri untuk memberi telefon pintar dengan usahanya sendiri.

Ajak Shiro atau nama sebenarnya Mohamad Hanaffi Razak meluahkan rasa bangga apabila anak sulungnya Mohamad Jad Thaqif, 10, membeli sebuah telefon pintar dengan hasil wang yang dikumpulnya selama ini.

Menurutnya, dia pernah berhasrat membelikan telefon pintar tersebut untuk anaknya namun ditolak oleh Jad kerana mahu berusaha sendiri.

“Dia usaha kumpul duit, lama dah. Kita nak belikan, dia taknak. Nak belajar usaha katanya.

“Dia kumpul duit masa tolong atok dia. Duit raya dia, tiap hari pulak buat kerja rumah, bila dia tolong nanti ibu bagi upah. Tahniah Jad, akhirnya,” luah Ajak.

Ajak turut berkongsi video momen sewaktu anaknya membuka telefon pintar yang baharu dibelinya di akaun Instagram miliknya.

Tambah Ajak, dia puas dapat melihat anaknya tersenyum kerana segala usaha untuk memiliki telefon pintar dengan wang sendiri berhasil.

“Baba puas tengok Jad ketawa. Baba tau Jad ketawa sebab Jad tak percaya Jad dapat” katanya lagi.

Terdahulu, Ajak atau nama sebenarnya Mohamad Hanaffi Razak mendirikan rumah tangga dengan Nur Afifah pada 6 Jun 2009.

Hasil perkongsian hidup mereka, pasangan ini dikurniakan tiga cahaya mata, Mohamad Jad Thaqif, Mohamad Had Thaqif dan Nada Soffea.


Berpeluh Ayah Hantar Anak Ke Sekolah 2KM, Tapi Cara Cikgu Fadli Undang Sebak Netizen

Sebak dengan perkongsian cikgu Mohd Fadli menerusi facebooknya.

Dia yang sudah lama tidak membuat coretan di facebook milknya tidak menyangka perkongsiannya itu mengundang sebal dikalangan netizen.

Katanya, perkongsian itu untuk meluahkan rasa kagum kegigihan seorang ayah untuk memberikan pendidikan buat anaknya.

Mana taknya, motorsikal ayah ditarik akibat tidak menjelaskan bayaran bulanan.

Meraikan hari kecemerlangan anaknya, ibu ayah ni sanggup berjalan kaki sejauh 2KM ke sekolah.

Biar peluh membasahi baju, dia tetap menemani anak ke sekolah bersama isteri hanya berjalan kaki!

Sebak kesusahan yang menimpa, cikgu Fadli mengambil inisiatif membelikan kenderaaan baru buat keluarga ini.

Sinar baru buat keluarga ini, anaknya tidak lagi perlu ke sekolah berjalan kaki setiap hari.

Ikuti perkongsian cikgu Mohd Fadli ini.

Seorang guru pra perasan murid yang sampai ke sekolah setiap hari berpeluh-peluh. Sedangkan sebelum ini tak begitu.

Anak itu biasanya dihantar oleh kedua ibubapanya. Semua mereka berpeluh di awal pagi.

Setelah diselidik, rupanya mereka berjalan kaki dari rumah ke sekolah. Sekitar 2km juga jaraknya.

Motor si ayah kena tarik beberapa minggu lepas akibat tertunggak 4 bulan. Masa tu dia tengah buat job grab. Sumber pendapatan utama keluarga.

Lepas hantar barang, pergi tempat parking motor, motor hilang. Ada brader bagi surat tunggakan AEON beribu jumlahnya.

Terduduk si ayah. Motor kenderaan utama untuk cari makan kena tarik. Menung panjang jugalah.

Namun dia bapa yang bertanggungjawab. Motor tak ada, anak pula minat nak pergi sekolah, setiap hari dia teman anak dengan berjalan kaki.

2km pergi, 2km balik. Kemudian masa pulang kena jalan lagi 2km pergi, 2km balik. 8km ulang alik jalan kaki semata-mata untuk anak dapat ilmu.

Kelmarin, anak dia dapat Anugerah Cemerlang pra sekolah. Masa tu aku dikenalkan dengan si ayah yang tabah ini oleh guru pra.

Hari ini, Hari Orientasi Tahun 1 anak dia. Datang hantar anak bersama isterinya. Dengar taklimat dan tunggu sampai habis program.

Tak ramai ayah yang sanggup datang hari orientasi ni. Biasanya wakil kat ibu je. Ni dua-dua datang. Bagus semangat si ayah walau dia sendiri tak ada SPM.

Dia dari keluarga susah 10 orang adik-beradik. Terpaksa berkorban tinggalkan bangku persekolahan di Tingkatan 4 kerana keluarga kurang mampu.

Dan hari ini, dia masih berkata pada aku memang dia suka belajar. Dia dulu nak jadi cikgu. Namun nasib keluarganya tidak menyebelahi cita-citanya. Namun dia akan pastikan anak-anak dia dapat pendidikan sempurna.

Bagus sungguh semangat si ayah. Aku cukup suka orang seperti ini. Menjaga hak anak-anak dan pentingkan pelajaran.

BELI MOTOR BARU

Habis program tadi, aku suruh dia tunggu depan pagar sekolah. Aku hantar keluarga mereka pulang, sebaik dia nak turun aku tahan.

“Abang ikut saya. Kakak dan anak naik rumah lah”.

Pelik si ayah. Namun dia patuh saja. Aku bawa ke kedai motor di Batu Caves.

“Bang. Nak motor mana?”

“Eh cikgu. Apa ni?”

“Pilih motor. Nak motor mana?”

“Cikgu nak belikan untuk saya ke?”

Aku angguk kepala. Bergenang terus mata dia. Dalam sebak dia berkata,

“Cikgu pilih yang mana-mana pun. Saya okey je”.

“Abang la pilih. Abang yang nak guna”.

“Eh tak cikgu. Saya tak mampu nak memilih. Apa yang cikgu pilih, saya terima saja”.

Aku pertimbangkan 2 biji motor tadi. Satu Honda Dash tahun 2015, harga RM3100. Satu lagi motor baru, SM Sport, harga RM3600.

Seller syorkan SM Sport. Enjin ex5. Senang spare part dan murah. Lagi pun motor baru. Tak ada banyak masalah.

So kami proceed ambil SM Sport. InsyaAllah Selasa or Rabu ni setel la urusan JPJ dan boleh ambil motor.

Masa pulang tadi, berkali-kali dia ucap terima kasih.

“Cikgu. Saya tak tahu nak balas budi cikgu macamana. Saya doakan cikgu terus murah rezeki”.

“Budi ini bukan untuk dibalas. Budi ini untuk abang kembalikan pada orang lain bila abang senang sikit di hari akan datang. Dan sumbangan ini bukan dari poket saya seorang. Doakan semua penyumbang ya”.

“InsyaAllah cikgu. Terima kasih banyak-banyak”.

Dan dia melangkah keluar kereta menuju ke rumahnya dengan pelbagai rasa.

Yang pasti, mesti dia tak sabar nak cerita kat anak isteri,

“Minggu depan kakak dah tak perlu pergi sekolah jalan kaki. Ayah hantar naik motor baru”.

Mesti anak tersenyum gembira. Isteri hati berbunga. Satu masalah besar yang menimpa, satu bebanan berat yang mengusut kepala, satu punca pendapatan utama yang pudar sinarnya, kembali bercahaya.

Sebuah motor yang disyukuri dan InsyaAllah membantu menaikkan semula ekonomi keluarga ini.

Terus gigih usaha tanpa tinggalkan doa bang. Solat jangan tinggal. Buat baik pada sesiapa sahaja selalu.

InsyaAllah suatu masa nanti akan banyak kesenangan akan datang.

Sumber: Cikgu Mohd Fadli


Kentang Bertunas Dan Berwarna Hijau Ada Racun? Begini Penjelasan Pakar Kimia Ini.

Ramai yang suka makan kentang. Ada yang beli dengan jumlah yang banyak tapi akhirnya kentang tak sempat masak.

Kentang yang disimpan lama boleh bertunas. Namun tidak ramai tahu kesan jika makan kentang bertunas. Ikuti perkongsian pakar kimia, Dr Fatimah Salim mengenai kentang yang telah bertunas.

Benar, ubi kentang (Solanum tuberosum) yang bertunas atau berwarna hijau menunjukkan kehadiran bahan kimia semulajadi yang bersifat toksin iaitu alkaloid glikosida seperti solanin (struktur kimia di bawah 👇🏻).

Selain daripada ubi kentang, bahan kimia toksin ini juga terdapat pada tomato (Solanum lycopersicum), terung (Solanum melongena), iaitu tumbuhan dari genus Solanum.

Kehadiran bahan kimia toksin ini dapat dilihat dengan adanya warna hijau pada ubi kentang. Warna hijau ini sebenarnya disebabkan oleh kehadiran bahan kimia klorofil, namun meningkatnya klorofil ini menandakan banyaknya bahan kimia solanin terbentuk di situ.

Selain daripada warna hijau dan tunas sebagai penanda, bahagian kentang ini juga berasa pahit. Dan semakin tinggi terang warna hijau, semakin tinggi juga kandungan toksin yang wujud. Bahan kimia toksin ini sebenarnya dihasilkan pada tunas sebagai salah satu cara (aka mekanisma) pertahanan ubi kentang untuk memastikannya tidak dimakan, serta tumbuh dan membesar dengan jayanya. Sama seperti rebung atau pucuk sayuran lain. Boleh baca ulasan saya mengenai rebung di pautan ini

Bahan kimia toksin semulajadi ini tidak akan termusnah dengan haba memasak, namun kandungannya akan berkurangan sekiranya direbus dan air rebusan dibuang. Antara kesan keracunan toksin ini ialah gatal pada mulut, pening, loya, muntah, cirit-birit, sakit perut… yang mana boleh berlarutan kepada radang, sakit sendi serta mampu menyebabkan lumpuh, kecatatan kepada bayi dalam kandungan dan kematian.

Pun begitu, kesan-kesan ini adalah bergantung kepada jumlah (aka dos) toksin yang wujud dan ketahanan sistem badan individu. Ada yang boleh terkesan dengan jumlah yang hanya sedikit, ada pula yang tidak. Bagi keracunan dengan simptom ringan, badan kita mampu detox sendiri.

Jadi ubi kentang ini sudah tidak boleh makan?

BOLEH, dengan membuang bahagian yang ditumbuhi tunas atau bahagian yang berwarna hijau. Ini kerana bahan kimia toksin ini hanya tertumpu pada tunas dan berhampiran kulit kentang yang berwarna hijau sahaja.

Sumber: Dr Fatimah Salim


Macam Kakak & Adik! Sari Yanti Syukur Anak Sulung Raih Anugerah Kecemerlangan Akademik

Ibu bapa mana yang tidak bahagia apabila melihat anak-anak berjaya dalam pelajaran. Pantas masa berlalku, pelakon, Sari Yanti baru-baru ini meluahkan rasa syukur apabila anak sulungnya meraih anugerah kecemerlangan akademik.

Pelakon kecil molek yang popular dengan drama siri Kisah Kaisara itu berkongsi momen ini di laman Instagramnya dengan memuat naik foto di samping anak lelakinya, Barr Al-Aliy, 13, yang lengkap berpakain akademik iaitu jubah dan mortarboard.

“Kejap je dah naik tingkatan 1, Dia dapat anugerah hari ni. Anugeah kecemerlangan akademik. Tahniah anak mama. Syukur alhamdulillah. Rabbi Habli Minassholihin” tulisnya.

Meninjau di ruangan komen, rata-rata pengikutnya turut mengucapkan tahniah dan
mendoakan kejayaan Barr Al-Aliy di dunia dan akhirat serta menjadi anak yang soleh. Tidak kurang juga ramai yang memuji kecomelan dan kecantikan Sari Yanti, ibarat ‘kakak dan adik.

Sekadar info, Barr Al-Aliy adalah anak Sari Yanti bersama bekas suami, Mohd Edy Casmadi Che Hussin. Selain Barr, Sari turut memiliki seorang lagi cahaya mata daripada perkahwinan pertamanya iaitu Baasit Al-Hag, 12.

Sari Yanti yang kemudiannya mendirikan rumah tangga dengan pelawak, Jep atau Mohd Nadzri Zainal Abidin pada 25 Februari 2017 dikurniakan tiga cahaya mata iaitu Dariya Inara, 5, Muhammad Khidir, 3, dan Abu Bakr, 21 bulan.

Sumber : Instagram Sari yanti